title: Pertti Korppoo

text: Pertti Korppoon toimitusjohtaja-aikana Pohjan Saha Oy:stä kehittyi Suomen suurin yksityinen sahayhtiö, jolla oli toimipaikat Ruoveden Jäminkipohjassa (vuosituotanto 175 000 m³), Holisevan Saha Oy Jämsässä (vuosituotanto 75 000 m³), osuus Kovetun Saha Oy:stä Ruoveden Muroleessa (vuosituotanto 70 000 m3) sekä Toras Oy:n Kuohun tehtaat Kuohun kylässä Jyväskylässä.


title: Pertti Korppoo

text: Jäminkipohjan sahan äitienpäivänä 1979 tuhonneen tulipalon jälkeen Pohjan Saha Oy osti korvaaviksi tuotantolaitoksiksi Väärinmajan Sahan Ruoveden Ylä-Väärissä (vuosituotanto n. 40 000 m³) ja G. A. Serlachius Osakeyhtiöltä Kolhon Sahan Vilppulassa (vuosituotanto noin 120 000 m³). Yhtiö rakennutti 1979–1980 Vilppulaan uuden suursahan, joka korvasi Holisevan ja Kovetun Sahoja lukuun ottamatta muut edellä mainitut yksiköt. Uuden tuotantolaitoksen vuosituotanto oli noin 360 000 m³ ja se oli lajissaan Euroopan suurin. Nykyisin sen vuosikapasiteetti on tarvittaessa ollut nostettavissa yli 600 000 m³:iin. Sahan omistaa nykyisin Metsäliiton Metsä Wood, entinen Finnforest. Pohjan Saha Oy oli myös metsäyhtiöiden yhteisen puunhankintayhtiö Puulaaki Oy:n osakas.


title: Pertti Korppoo

text: Pertti Korppoo oli metsäteollisuuden monissa luottamustoimissa. Hän osallistui myös 1970–1980-luvuilla Ruoveden kunnallispolitiikkaan ja toimi kokoomuslaisena kunnanvaltuutettuna.


title: Pertti Korppoo

text: Korppoo rakensi asunnon Villanika-nimiselle kiinteistölle Ruoveden Kautun kylään kanavan tuntumaan 1976. "Nika" talon nimessä johtuu siitä, että olohuoneen ja ruokailuhuoneen välissä on nikainen puunrunko pystyasennossa läpi talon. Arkkitehtina toimi Pekka Ojonen.


title: Pertti Korppoo

text: G. A. Serlachius Oy osti Pohjan Sahan Korppoon veljeksiltä 1982. Kaupasta seurasi vuosikymmeniä kestänyt oikeudenkäyntien sarja, jossa Korppoot saivat korvauksia. Holisevan Saha Oy:n Korppoot myivät Yhtyneet Paperitehtaat Oy:lle 1983.


title: Pertti Korppoo

text: Pertti Korppoo keskittyi 1983 lukien liikkeenjohdon konsultointiin sekä omistamansa VP Laatikkovuokraus Oy:n toimitusjohtajuuteen. Eero ja Jorma Korppoo perustivat Ruoveden Jäminkipohjaan 1983 sahateollisuuden koneiden ja laitteiden myyntiyhtiön Loija Oy:n.


title: Risto Punkka

text: Risto Kalevi Punkka (19. maaliskuuta 1957 – 22. heinäkuuta 2014) oli lemiläinen ampumahiihtäjä, joka 1980-luvulla edusti Suomea maajoukkueessa.


title: Risto Punkka

text: Punkka sijoittui Sarajevon 1984 olympialaisissa 10 kilometrillä 34:nneksi. MM-kilpailuissa hän sijoittui Anterselvassa 1983 viestissä viidenneksi, 10 kilometrillä 16:nneksi ja 20 kilometrillä 22:nneksi sekä Ruhpoldingissa 1985 viestissä seitsemänneksi ja 20 kilometrillä 42:nneksi. Maailmancupissa hän sijoittui 10 kilometrillä kolmanneksi Falunin osakilpailussa vuonna 1983.


title: Risto Punkka

text: "Ripo" Punkka edusti seuratasolla Lemin Eskoja. Hän saavutti kolmesti SM-hopeaa: viestissä vuonna 1979, 10 kilometrillä vuonna 1982 ja 20 kilometrillä vuonna 1985 sekä kolmesti SM-pronssia: 20 kilometrillä vuonna 1979 ja 10 kilometrillä vuosina 1980 ja 1983.


title: Whirlpool

text: Whirlpool on monikansallinen kodinkoneiden valmistaja ja markkinoija. Se on perustettu vuonna 1911. Vuonna 2006 Whirlpool osti korealaisen Maytag-yhtiön ja nousi maailman suurimmaksi kodinkoneiden valmistajaksi. Whirlpoolin liikevaihto on noin 19 miljardia Yhdysvaltain dollaria, sillä on 73 000 työntekijää ja tuotantolaitoksia 69 paikkakunnalla ympäri maailmaa. Yrityksen tunnetuimpia tuotemerkkejä ovat Whirlpool, KitchenAid ja Maytag.


title: Whirlpool

text: Whirlpoolin kansainvälinen päämaja sijaitsee Yhdysvalloissa Michiganin osavaltiossa.


title: Tuija Sikiö

text: Tuija Marketta Repo (o.s. Sikiö, s. 23. marraskuuta 1969 Ruokolahti) on kilpauransa lopettanut suomalainen ampumahiihtäjä.


title: Tuija Sikiö

text: Tuija Sikiö edusti Suomea kaksien talviolympialaisten ampumahiihtokilpailuissa. Albertvillessa 1992 hän sijoittui viestissä viidenneksi, 15 kilometrillä 14:nneksi sekä 7,5 kilometrillä 45:nneksi. Lillehammerissa 1994 hän oli 7,5 kilometrillä 24:s ja 15 kilometrillä 38:s. MM-kilpailuissa hän sijoittui Minskissä 1990 7,5 kilometrillä 27:nneksi, Lahdessa 1991 joukkuekilpailussa seitsemänneksi, viestissä kahdeksanneksi ja 15 kilometrillä 13:nneksi sekä Borovetzissa 1993 joukkuekilpailussa kymmenenneksi, 15 kilometrillä 17:nneksi ja 7,5 kilometrillä 18:nneksi. EM-kilpailuissa hän sijoittui 15 kilometrillä neljänneksi ja viestissä kuudenneksi vuonna 1994.


title: Tuija Sikiö

text: Tuija Sikiö edusti seuratasolla Ruokolahden Rajua. Hän voitti Suomen mestaruuden 7,5 kilometrillä vuosina 1991 ja 1995 sekä 15 kilometrillä vuonna 1994.


title: UGM-27 Polaris

text: Polaris oli sukellusveneestä laukaistava kaksivaiheinen kiinteää polttoainetta käyttävä mannertenvälinen ballistinen ydinohjus (SLBM). Lockheed rakensi kylmän sodan aikana Polariksia Yhdysvaltain laivastolle. Se suunniteltiin täydentämään Yhdysvaltain ydinasearsenaalia laivaston osalta ja korvaamaan Yhdysvaltain laivaston vuosina 1955–1964 käyttämän ydinkärjellä varustetun SSM-N-8 Regulus -risteilyohjuksen. Fleet Ballistic Missile (FBM) -nimellä tunnetun ohjuksen ensilaukaisu tapahtui Cape Canaveralissa 7. tammikuuta 1960.


title: UGM-27 Polaris

text: Polaris-ohjuksia käytettiin myös Royal Navyn Resolution-luokan sukellusveneissä vuodesta 1968 1990-luvun puoliväliin. Italian laivastolla on myös joitakin toimintakykykyisiä Polaris-ohjuksia varastoituna La Speziaan.


title: UGM-27 Polaris

text: Poseidon-ohjus korvasi Polariksen Yhdysvaltain laivaston käytössä vuodesta 1972. 1980-luvulla Trident I -ohjus korvasi kummankin ohjuksen.


title: UGM-27 Polaris

text: Polaris-ohjelma käynnistyi vuonna 1956. Yhdysvaltain ensimmäinen ohjussukellusvene USS George Washington (SSBN-598) laukaisi ensimmäisen Polaris-ohjuksen sukelluksissa olevasta sukellusveneestä onnistuneesti 20. heinäkuuta 1960. Polaris A-2 oli käytännössä päivitetty A-1 ja tuli palveluskäyttöön vuoden 1961 lopulla; sitä käytettiin 13 sukellusveneessä kesäkuuhun 1974. W-47-ydinkärjen kanssa koetut jatkuvat ongelmat saivat laivaston etsimään vähintään yhtä tuhovoimaista W-47:n korvaajaa. Ratkaisuna oli W-58-ydinkärjen käyttö kolmen ydinkärjen ”ryväksenä” Polaris A-3:ssa, lopullisessa mallissa. A-3 korvasi A-1:n ja A-2:n Yhdysvaltain laivastossa ja otettiin käyttöön brittien Polaris-joukoissa. A-3:n kantamaa oli pidennetty 2 500 merimailiin (4 630 km) W-58 ydinkärjen räjähdysvoiman ollessa 200 kT. A-3 oli monikärkiohjus, jonka kolme ydinkärkeä (MRV) eivät kuitenkaan kyenneet ohjautumaan itsenäisesti kohteisiinsa. Kolmen ydinkärjen sanottiin vastaavan räjähdysvoimaltaan yhtä megatonnin ydinkärkeä. Myöhemmät A-3-ohjukset olivat myös vastustuskykyisiä EMP:tä vastaan laukaisun kiihdytysvaiheen aikeena. Ne tunnettiin nimellä A-3T ("Topsy") ja olivat lopullinen tuotantomalli.


title: UGM-27 Polaris

text: Ensimmäisen version Polaris A-1:n kantama oli 1 000 meripeninkulmaa (1 853 km) ja se oli varustettu yhdellä Mk 1 paluukärjellä, kuljettaen yhtä W-47-Y1 600 kT ydinkärkeä inertiasuunnistus-ohjausmenetelmällä todennäköisen osumistarkkuuden ollessa 1 800 m. Kaksivaiheisen kiinteää polttoainetta käyttävän ohjuksen pituus oli 8,69 m, halkaisija 1,37 m ja laukaisumassa 13 090 kg.


title: UGM-27 Polaris

text: 20. heinäkuuta 1960 sukellusveneestä suoritettu testilaukaisu oli ensimmäinen veden alta tapahtunut ohjuksen laukaisu (lukuun ottamatta saksalaisia kokeiluja toisessa maailmansodassa). USS George Washington (SSBN-598) oli ensimmäinen strateginen (ydin)ohjusvene (SSBN) ja se oli varustettu 16 ohjuksella. 40 muuta strategista ohjusvenettä laskettiin vesille vuosina 1960–1966.


title: UGM-27 Polaris

text: Polariksen tarkoituksena oli toimia strategisessa roolissa ydinasepelotteena ja täydentää Eurooppaan sijoitettuja keskipitkän kantaman järjestelmiä.


title: UGM-27 Polaris

text: Polaris A-2, A-3 ja B-3 olivat kooltan suurempia, painoivat enemmän, ja niiden kantama oli suurempi kuin Polaris A-1:n. Kantaman kasvu oli kaikista tärkein: A-2:n kantama oli 1 500 meripeninkulmaa (2 779 km), A-3:n 2 500 meripeninkulmaa (4 631 km) ja B-3:n 2 000 meripeninkulmaa (3 705 km). A-3:ssä oli kolme samaan kohteeseen ohjautuvaa ydinkärkeä (MRV). B-3 kehittyi C-3 Poseidon -ohjukseksi.


title: Roslin

text: Roslin voi tarkoittaa ainakin seuraavia:


title: Santiago Álvarez

text: Santiago Álvarez (18. maaliskuuta 1919 Havanna – 20. toukokuuta 1998 Havanna) oli kuubalainen elokuvaohjaaja. Hän kirjoitti ja ohjasi monia dokumentteja, jotka käsittelivät Kuuban ja Yhdysvaltojen kulttuuria. Hänen yksi kuuluisimmista teoksistaan oli lyhytdokumentti "Now" (1965), joka kertoi rotuerottelusta. Sen teossa oli mukana laulaja Lena Horne. "LBJ" (1968) ja "79 Primaveras" (1969) käsittelivät Vietnamin sotaa. 79 primaveras palkittiin Tampereen elokuvajuhlien Grand Prix'llä vuonna 1970. Vuonna 1968 Álvarez, Octavio Getino ja Fernando Solanas tekivät yhteistyössä neljätuntisen dokumentin "Hora de los hornos", joka käsittelee imperialismia Etelä-Afrikassa. Muita aiheita, joita Álvarez käsitteli dokumenteissaan, olivat muun muassa Latinalaisen Amerikan musiikillinen ja kulttuuripuoli sekä diktatuurit, jotka hallitsivat Latinalaista Amerikkaa.


title: Santiago Álvarez

text: Álvarez kuoli 20. toukokuuta 1998 Parkinsonin tautiin Havannassa. Hänet haudattiin Havannaan Colonin hautausmaalle.


title: Ford Focus (Pohjois-Amerikka)

text: Ford Focus, Fordin valmistama alemman keskiluokan auto, tuli Pohjois-Amerikassa markkinoille vuonna 1999 vuosimallina 2000. Se korvasi Ford Escort- ja Mercury Tracer -mallit. Ensimmäinen malli, joka oli tuotannossa vuoteen 2004 asti, oli pitkälti samanlainen samaan aikaan valmistetun eurooppalaisen version kanssa, ja sitä myytiin kolmiovisena hatchbackina (ZX3), neliovisena sedanina (ZX4) ja farmarina (ZXW). Mallivuodelle 2002 esiteltiin viisiovinen hatchback (ZX5). Vuonna 2005, kun Euroopassa esiteltiin uuteen pohjalevyyn perustuva toinen sukupolvi, sai Pohjois-Amerikan malli kasvojenkohotuksen. Tätä mallia myytiin Kanadassa, Yhdysvalloissa ja Meksikossa. Vuonna 2008 esiteltiin täysin uudelleen muotoiltu toinen sukupolvi, joka perustuu edelleen samaan C170-pohjalevyyn kuin aiemmatkin mallit. Tämä malli tuli myyntiin Kanadassa ja Yhdysvalloissa sedan- ja coupé-koreilla. Meksikossa tuli myyntiin Euroopassa suunniteltu malli. Vuonna 2010 malli korvattiin uudella Focuksella, joka on samanlainen kaikkialla maailmassa.


title: Tocantinsin lippu

text: Tocantinsin lippu on Brasilian osavaltion Tocantinsin symboli. Lippu on jaettu diagonaalisesti kolmeen raitaan oikealta ylhäältä alas vasemmalle. Sen sininen raita symboloi jokia ja oranssi rikkauksia. Valkoisessa raidassa oleva oranssi aurinko symboloi kaikkien Tocantinsin asukkaiden hyvinvointia.


title: Acren lippu

text: Acren lippu on Brasilian osavaltion Acren tunnus. Lipun värit kuvaavat rauhaa (keltainen) ja toivoa (vihreä). Punainen tähti vasemmassa ylänurkassa on ”yksinäinen tähti” muistuttamassa niistä, jotka taistelivat Acren Brasiliaan liittämisen puolesta.


title: Keskipitkät aallot

text: Keskipitkät aallot ovat Euroopassa 526,5 kHz:stä 1606,5 kHz:iin saakka ulottuva aaltoalue, jota käytetään yleisradiolähetyksiin. Aaltoalue on porrastettu 9 kHz:n välein. Yhdysvalloissa keskiaaltoalue on porrastettu 10 kHz:n välein, mikä tarkoittaa, etteivät aaltoalueet osu kohdakkain kuin tasakymmenluvuilla, minkä vuoksi radiossa tulee olla valinta kummallekin jaolle, mikäli vastaanotinta halutaan kuunnella kummankin taajuusjaon olosuhteissa.


title: Tau1 Gruis

text: Tau Gruis on keltainen kääpiötähti Kurjen tähdistössä 108 valovuoden päässä Maasta. Vuonna 2002 siltä löydettiin yksi planeetta. Sillä arvellaan olevan 1,4 kertaa enemmän vetyä painavampia alkuaineita kuin Auringolla, mikä tekee korkean rautapitoisuuden todennäköiseksi.


title: Dúbravka (Bratislava)

text: Dúbravka on Bratislavan osa-alue, joka kuuluu Bratislava IV -piiriin. Se sijaitsee kaupungin länsiosassa Devínska Kobyla -kukkulan itärinteellä. Dubravkan alue on ollut asutettuna 1300-luvulta asti, ja kuului silloin Devínin linnan maihin. Se on ollut osa Bratislavaa vuodesta 1946. Kylän huomattavin nähtävyys on barokkikirkko vuodelta 1723.


title: Possessiivipronomini

text: Possessiivipronominit eli omistuspronominit ovat pronomineja, joita käytetään omistamisen ilmaisemiseen. Ne vastaavat merkitykseltään suomen persoonapronominien genetiivejä (minun, sinun, hänen, ...), ja kielissä, joissa niitä on ja substantiivit taipuvat genetiivissä, voidaan possessiivipronominit käsittää persoonapronominien genetiiveiksi. Possessiivipronomineja on useimmissa indoeurooppalaisissa kielissä, mutta ei yleisen käsityksen mukaan esimerkiksi suomessa.


title: Possessiivipronomini

text: Suomessa ei ole varsinaisia possessiivipronomineja, vaan niiden asemesta käytetään substantiiviin liitettyä possessiivisuffikseja. Lisäksi substantiivin edellä voi olla persoonapronominin genetiivi, mutta sen voi myös jättää pois. Puhekielessä kuitenkin possessiivisuffiksi jätetään usein pois ja käytetään vain persoonapronominin genetiiviä, mutta tätä ei yleiskielessä pidetä hyväksyttävänä. Englannin kielessä possessiivipronomineista on yleensä kaksi muotoa sen mukaan, onko pronomini pääsanan edellä vai jäljessä:Possessiivipronominit eri persoonissa:Skandinaaviset kielet, eli mm. norja, ruotsi ja tanska käyttävät lähes samannäköisiä possessiivipronomineja: yksikön 1. persoonassa "et(t)"-sanojen kanssa sanaa mit(t), "en"-sanojen kanssa sanaa min, toisessa persoonassa dit(t) ja din, kolmannessa persoonassa hans tai hennes, monikon ensimmäisessä vår (en-sanat), vårt (ett-sanat) tai våra (monikko), toisessa er (en-sanat), ert (ett-sanat) tai era (monikko) ja monikon kolmannessa persoonassa suvusta tai luvusta riippumatta sanaa deras. Muotojen "hans", "hennes" tai "deras" sijasta käytetään muotoja "sin", "sit(t)", tai "sina" silloin, kun omistaja on sama kuin lauseen subjekti.


title: Possessiivipronomini

text: Ranskan kielessä possessiivipronominit taipuvat pääsanansa (omistetun esineen, eivät siis omistajan) kanssa samassa suvussa ja luvussa. Pronominit ovat eri persoonissa seuraavat:Jos possessiivipronomini ei ole välittömästi pääsanansa edellä vaan esimerkiksi predikatiivina, käytetään eri persoonissa seuraavia muotoja:


title: Possessiivipronomini

text: Täten esimerkiksi "c'est le mien" = se on minun. Näistä pronomineista muodostetaan monikkomuodot lisäämällä pronominin loppuun "-s" ja korvaamalla artikkeli "le" tai "la" artikkelilla "les".


title: Possessiivipronomini

text: Italiassa käytetään possessiivipronomineja samoin kuin "ranskassa":


title: Possessiivipronomini

text: Esperantossa persoonapronomineja "mi" (minä), "vi" (sinä, te), "ci" (sinä, käytetään vain tyylisyistä) "li" (hän, mask.), "ši" (hän, fem.), "ni" (me) ja "ili" (he) sekä pronominia "ĝi" (se) vastaavat possessiivipronominit muodostetaan päätteellä -a: "mia" (minun), "via" (sinun, teidän), "cia" (sinun, käytetään vain tyylisyistä), "lia" (hänen, mask.), "šia" (hänen, fem.), "nia" (meidän), "ilia" (heidän) ja "ĝia" (sen).


title: Yläneen vaakuna

text: Yläneen kunnanvaakuna on saanut aiheensa Yläneen kunnansinetistä, jonka aihe on heraldisoitu kunnan vaakunaan.


title: Yläneen vaakuna

text: Vaakunan on suunnitellut Gustaf von Numers, ja se vahvistettiin käyttöön 22. lokakuuta 1957. Vaakunan selitys on ”kilpi katkoinen, yläkenttä punainen ja alakenttä kultaa, josta kasvaa kolme kultaista kuusta; alakentässä punainen hirsi”. Vaakuna muuttui epäviralliseksi kotiseutuvaakunaksi 2009 Yläneen liityttyä osaksi Pöytyän kuntaa.


title: Vera Wang

text: Vera Wang (, pinyin: Wáng Wēiwei; s. 27. kesäkuuta 1949) on yhdysvaltalainen muotisuunnittelija. Hänet tunnetaan varsinkin hääpuvuistaan, joita hän on tehnyt useille julkisuuden henkilöille. Hän on myös tehnyt esiintymispukuja taitoluistelijoille, kuten Nancy Kerriganille ja Michelle Kwanille. Kerrigan esiintyi Wangin puvussa olympialaisissa 1994.


title: Vera Wang

text: Wang syntyi New Yorkissa vanhemmille, jotka olivat paenneet Kiinasta toisen maailmansodan aikana. Hän opiskeli The Chapin Schoolissa, Pariisin yliopistossa sekä Sarah Lawrence Collegessa. Hän oli nuorena taitoluistelija ja kilpaili Yhdysvaltain-mestaruuskilpailuissa 1968. Hän aikoi olympiajoukkueeseenkin, johon ei kuitenkaan päässyt. Hän opiskeli myös balettia George Balanchinen balettikoulussa.


title: Vera Wang

text: Toimittuaan "Vogue"-lehden muotitoimittajana kuudentoista vuoden ajan Wang aloitti työskentelyn ensin Ralph Laurenin kanssa ja sitten vuodesta 1990 itsenäisesti. Julkisuuden henkilöitä, jotka Wangia ovat tehneet tunnetuksi, ovat olleet muiden muassa Sharon Stone, Jennifer Lopez, Mariah Carey, Uma Thurman, Jessica Simpson, Avril Lavigne, Heidi Klum, ja Holly Hunter.


title: Vera Wang

text: Wang meni vuonna 1989 naimisiin Arthur Paul Beckerin kanssa. Parilla on adoptiolapset Cecilia ja Josephine.


title: Aamir Khan

text: Aamir Khan (oik. Mohammed Aamir Hussain Khan; s. 14. maaliskuuta 1965 Mumbai, Maharashtra) on intialainen elokuvanäyttelijä, -ohjaaja ja -tuottaja. Hän on voittanut uransa varrella monia palkintoja, muun muassa neljä National Film Awards -palkintoa ja kahdeksan Filmfare Awards -palkintoa. Intian hallitus myönsi Khanille Padma Shri -palkinnon vuonna 2003 ja Padma Bhushan -palkinnon vuonna 2010.


title: Aamir Khan

text: Khan esiintyi ensimmäisen kerran valkokankaalla lapsinäyttelijänä setänsä Nasir Hussainin elokuvassa "Yaadon Ki Baaraat" (1973). Läpimurtonsa hän teki elokuvassa "Qayamat Se Qayamat Tak" (1988).


title: Aamir Khan

text: Khan on esiintynyt näyttelijänä muiden muassa elokuvissa "Raja Hindustani" (1996), "Sarfarosh" (1999), "Lagaan – olipa kerran Intiassa" (2001) ja "Dil Chahta Hai" (2001). Hänen ohjausdebyyttinsä oli elokuva "Taare Zameen Par" (2007).


title: Aamir Khan

text: Khanin suurimmat kaupalliset menestykset ovat olleet trilleri "Ghajini" (2008), draamakomedia "3 Idiots" (2009), toimintaelokuva "Dhoom 3" (2013), satiiri "PK" (2014) ja urheiluelämäkerta "Dangal" (2016), joista jokainen on rikkonut kaikkien aikojen eniten tuottaneen hindielokuvan ennätyksen.


title: Aamir Khan

text: Vuonna 2012 Khan alkoi juontaa omaa keskusteluohjelmaansa nimeltään "Satyamev Jayate".


title: Aamir Khan

text: Khan syntyi muslimiperheeseen Mumbaissa 14. maaliskuuta 1965. Hänen vanhempansa ovat elokuvatuottaja Tahir Hussain ja Zeenat Hussain. Useat muutkin hänen sukulaisensa ovat työskennelleet hindinkielisessä elokuvateollisuudessa, kuten hänen setänsä, ohjaaja ja tuottaja Nasir Hussain.


title: Aamir Khan

text: Khan meni naimisiin Reena Duttan kanssa 18. huhtikuuta 1986. Heillä on kaksi lasta, poika Junaid ja tytär Ira. Khan haki avioeroa joulukuussa 2002. Dutta sai lasten huoltajuuden. Khan meni naimisiin Kiran Raon kanssa 28. joulukuuta 2005. He ilmoittivat poikansa Azad Rao Khanin syntymästä 5. joulukuuta 2011.


title: Darsheel Safary

text: Darsheel Safary (s. 1997) on intialainen lapsinäyttelijä. Hän nousi julkisuuteen Aamir Khanin ohjaaman "Taare Zameen Par" -elokuvan (2007) pääroolista. Hän voitti roolillaan Filmfare-palkinnon vuonna 2008.


title: Korpisieppari

text: Korpisieppari ("Empidonax virescens") on pohjoisamerikkalainen pienikokoinen varpuslintu.


title: Korpisieppari

text: Linnun pituus on noin 11,5 cm, siipien kärkiväli 21–24 cm ja paino keskimäärin 12–13 g. Korpisiepparin höyhenpuku on päältä oliivinvihertävä ja alapuolelta kellahtava tai oliivinharmaa. Siivellä on kaksi valkoista juovaa. Korpisieppari istuu pystyasennossa oksalla tai muulla tähystyspaikalla ja tekee nopeita pyrähdyksiä lentävien hyönteisten perään, aivan kuin harmaasieppo. Sukupuolet ovat samanvärisiä.


title: Korpisieppari

text: Korpisieppari elää Yhdysvaltain itäosissa Pohjois-Dakotan kaakkoisosista Teksasiin ja Floridaan. Lajin elinympäristön ala on noin kolme miljoonaa neliökilometriä ja sen kannan koko on noin 4,7 miljoonaa yksilöä. Se on muuttolintu, joka talvehtii Keski-Amerikan Nicaraguasta Venezuelaan. Laji on tavattu Islannissa 1967. Lajin kanta on elinvoimainen.


title: Korpisieppari

text: Korpisieppari elää tuoreissa ja soistuneissa metsissä, etenkin tulvien vaivaamissa pyökkivaltaisissa metsissä.


title: Korpisieppari

text: Pesä on maljamainen kuppi pensaan oksalla. Lehmäturpiaali ("Molothrus ater") loisii korpisiepparin pesissä, mutta vain 16 % turpiaalin poikasista suoriutui lentokykyisiksi sen pesissä.


title: Korpisieppari

text: Lentävät ja lehvästössä elävät hyönteiset ja muut niveljalkaiset. Toisinaan se syö myös marjoja.


title: Nordkinnin niemimaa

text: Nordkinnin niemimaa (, ) on Pohjois-Norjan Finnmarkin läänissä sijaitseva Barentsinmereen työntyvä niemimaa. Niemimaa jää länsipuolisen Laksfjordenin ja itäpuolisen Tenovuonon väliin ja on yhteydessä muuhun mantereeseen kapean Hopseidet-kannaksen välityksellä.


title: Nordkinnin niemimaa

text: Nordkinnin niemimaa kuuluu Lebesbyn ja Gamvikin kuntiin. Tärkeimmät taajamat ovat Kjøllefjord, Mehamn ja Gamvik. Nordkinnin niemimaalle avattiin kiinteä tieyhteys vuonna 1989. Kjøllefjord ja Mehamn kuuluvat Hurtigrutenin lauttasatamiin. Mehamnissa on lentokenttä.


title: Nordkinnin niemimaa

text: Niemimaan pohjoisin kohta on Kinnarodden, joka on myös koko Norjan ja Euroopan mantereen pohjoisin piste. Slettnesin majakka Gamvikin pohjoispuolella on maailman pohjoisin mantereella sijaitseva majakka. Niemimaan korkein kohta on Sandfjelletin Storvarden 486 metrissä.


title: Bolivian vaakuna

text: Bolivian vaakuna on Bolivian tunnus lipun, moton ja hymnin ohella.


title: Bolivian vaakuna

text: Vaakunan yläpuolella on Bolivian kansallislintu Andienkondori. Sen takana on laakeripuun ja oliivipuun oksista sidottu seppele, joka symboloi voittoa sodassa (laakeripuu) ja rauhaa sekä kansan mainetta (oliivipuu). Vaakunan molemmin puolin on kolme Bolivian lippua. Vaakunan oikealla puolella oleva kirves symboloi Bolivian valtion auktoriteettia kun taas vasemmalla puolella oleva punainen fryygialaismyssy symboloi vapautta. Vaakunan ovaalin muotoisen kehyksen taivaansininen väri symboloi Bolivian Tyynenmeren sodassa menettämää rantaviivaa. Siihen on kirjoitettu kultaisin kirjaimin BOLIVIA ja kymmenen tähteä, jotka kuvaavat Bolivian departementtejä ja Chilelle Tyynenmeren sodassa menettämää departementtiä. Vaakunaan on kuvattu vuoret Cerro Rico takana ja Cerro Menor edessä. Vehnälyhde kuvan etualalla symboloi Bolivian ruokavarojen yltäkylläisyyttä, palmu maan kasvillisuuden rikkautta, laama maan eläimistön rikkautta ja vasemmalla sijaitseva aurinko tasavallan syntyä ja loistoa.


title: Guru Dutt

text: Vasanth Kumar Shivashankar Padukone eli Guru Dutt (, ; 9. heinäkuuta 1925 Bangalore – 10. lokakuuta 1964 Mumbai) oli intialainen elokuvaohjaaja, -tuottaja ja -näyttelijä. Hänen ohjauksiaan ovat muiden muassa "Baazi" (1951), "Pyaasa" (1957) ja "Kaagaz Ke Phool" (1959). Näyttelijänä hänellä oli roolit muiden muassa elokuvissa "Chaudhvin Ka Chand" (1960) ja "Sahib Bibi Aur Ghulam" (1962), joissa hän työskenteli myös tuottajana.


title: Guru Dutt

text: Dutt voitti Filmfare-palkinnon vuonna 1963. Hänen puolisonsa oli laulaja Geeta Dutt. Pari sai kolme lasta.


title: Guru Dutt

text: Guru Dutt kuoli unilääkkeiden yliannostuksen seurauksena 39-vuotiaana. Hän oli tehnyt itsemurhayrityksiä jo aiemmin.


title: Roy Thinnes

text: Roy Thinnes (s. 6. huhtikuuta 1938 Chicago, Illinois) on yhdysvaltalainen näyttelijä. Ensimmäisen vakituisen televisioroolinsa hän sai saippuaoopperassa "General Hospital", jossa hän esitti Phil Breweria. Päärooli hänellä oli vuonna 1965 televisiosarjassa "Kuuma kesä" ja 1966–1967 sarjassa "Muukalaiset". Myöhemmin hän on esiintynyt muun muassa televisiosarjoissa "Viinitila Falcon Crest" ja "Dark Shadowsin" vuoden 1991 uusintaversiossa.


title: Roy Thinnes

text: Elokuvarooleja Thinnesillä on ollut muun muassa elokuvissa "Jättiläinen taivaalla" (1974) ja "Hindenburg" (1975).


title: Vireot (suku)

text: Vireot ("Vireo") on vireojen heimoon kuuluva varpuslintusuku. Sukuun kuuluu 31 lajia.


title: Moonfreeze

text:
Moonfreeze on vuonna 1998 perustettu kansainvälinen järjestö. Tunnetuksi Moonfreeze tuli lukuisista Breakdance-kilpailujen voitoista ja aktiivisesta keikkailusta. Vuoteen 2005 mennessä ryhmä oli esiintynyt ja edustanut neljällä mantereella. 2010-luvulle tultaessa Moonfreeze oli organisoitunut ja kasvanut entisistä raameistaan kansainväliseksi organisaatioksi. Moonfreeze-nimen alla toimivia ryhmittymiä toimii ainakin Suomessa, Keniassa, Espanjassa, Islannissa ja Virossa. Järjestön tunnusvärit ovat violetti ja musta.
Perustettu Varkaudessa 1998. Ryhmän aktiivinen keikkailu ja median antama huomio breakdancelle loi Varkauteen useita tanssiryhmiä, jonka vuoksi Moonfreeze pystyi pioneeriryhmänä kehittymään ja rekrytoiman lisää jäseniä nopeasti vuosituhannen lopussa.


title: Moonfreeze

text: Vuonna 2000 Moonfreeze järjesti ensimmäisen kansainvällisesti noteeratun bboy-tapahtuman Breakers Trevenge:n Tampereella. Dj Beyond liittyi Trenvengessä ensimmäisenä muusikkona ryhmään.


title: Moonfreeze

text: 2000-luvun alkupuolella ryhmä laajeni ympäri Suomea ja alkoi harjoitella kilpailuihin sekä keikkailemaan aktiivisesti. Tämän ansiosta osa ryhmästä pystyi tanssimaan ammatikseen. Vuosikymmenen alkupuolella ryhmä nähtiin Hartwall areenan Sexhibitionissa, Turun Elysée Arenan uskonnollisissa festivaaleissa ja kaikkialla siltä väliltä.


title: Moonfreeze

text: Kansainvälisenä toiminta alkoi vuonna 2002, jolloin ruotsalainen tanssiryhmä Deperados ja Moonfreeze aloittivat yhteistyön. Ryhmät kiersivät Eurooppaa ja vuonna 2005 Moonfreeze laajeni Ruotsiin.


title: Moonfreeze

text: Vuonna 2008 vietettiin Moonfreezen 10-vuotissyntymäpäiviä yhtenä Blockfest-musiikkifestivaalin osana Tampereen Pakkahuoneella. Moonfreezen DJ:nä toimi Dj Kiillo. Samana vuonna räpartisti Juno liittyi epävirallisesti Moonfreezen. Junon jäsenyys ryhmässä virallistettiin vuonna 2012.


title: Moonfreeze

text:
2009 Moonfreeze järjestyi uudelleen ja otti käyttöön jaostojärjestelmän,
jossa jokaisella jaostolla on oma organisaatio. Jaoston ydin on ns. chapter. Lisäksi organisaatiossa jäsenien ohessa toimii nk. family ja prospect. Näissä asema määräytyy järjestyneisyyden mukaan.


title: Moonfreeze

text: Toiminta ja eri taiteenlajit sekä tapahtumien järjestely tulivat mukaan toimenkuvaan. Vuonna 2012 Dashy krew Keniasta sulautui Moonfreezen organisaatioon ja perusti oman jaoston Keniaan. Perässä seurasi itsenäiset jaostot Islantiin ja Viroon.


title: Moonfreeze

text: *Can you dance reality show competition on KTN TV. 3. sija.


title: Korowai

text: Korowai on Papuassa asuva ihmisheimo. Heimo on yksi maailman ainoita, joissa eletään kivikautista elämää. Korowai-heimon ihmiset asuvat viidakoissa, jossa he rakentavat kotinsa paaluille ja oksistoon.


title: Korowai

text: Korowai-heimo on ainoa tunnettu ihmisryhmä maailmassa, joka harjoittaa edelleen kannibalismia.


title: Korowai

text: Suomen "Madventures"-matkailuohjelma esitteli Korowai-heimon elämää 2. tuotantokaudellaan.


title: Eddy Gordo

text: Eddy Gordo on kuvitteellinen hahmo "Tekken"-tappelupelisarjassa. Hän edustaa näyttävää brasilialaista capoeira-kamppailulajia.


title: Eddy Gordo

text: Eddy Gordo oli upporikkaasta perheestä ja hänellä oli käytännössä katsoen kaikkea muuta, kuin vanhemmat. Tuolloinen Mishima Zaibatsun omistaja Kazuya Mishima oli surmannut Eddyn isän ja äidin. Se sai Eddyn puhkumaan raivoa ja hän päätti kostaa Kazuyalle. Hän kuitenkin putosi turnauksesta.


title: Eddy Gordo

text: Eddy Gordon mestari joutui vankilaan. Hänellä oli lapsenlapsi nimeltä Christie, Eddy vannoi opettavansa Christielle Capoeiraan tarvittavat taidot. Kahden vuoden harjoituksen aikana Christiestä tuli taitava taistelija. Myöhemmin Christie löysi paperille kirjoitetun viestin, jossa Eddy kertoi hoitavansa vanhoja asioita. Christie huolestui ja päätti etsiä häntä The King Of Iron Fist Tournament 4:stä.


title: Eddy Gordo

text: Eddy Gordon mestari ja Christie Monteiron isoisä oli päässyt juuri vankilasta, mutta hänestä oli vankeutensa aikana tullut huolestuttavan heikkokuntoinen. Tämä mies ei ollut se mestari, jonka Eddy joskus tunsi. Christie ja Eddy tutkivat asiaa pidemmälle ja saivat selvää, että mies oli vakavasti sairas, ja että ainoastaan Mishima Zaibatsun teknologia voisi pelastaa hänet. Eddy ja Christie hankkivat miehelle kuntoutuksen, mutta laskut olivat harvinaisen suuret. Eddyn ja Christien oli pakko osallistua The King Of Iron Fist Tournament viiteen.


title: Luettelo televisiosarjojen Hercules ja Xena hahmoista

text: Tässä luettelossa on merkittäviä hahmoja televisiosarjoista Hercules ja Xena.


title: Kehittyvä Kauppa

text: Kehittyvä Kauppa on suomalainen K-ryhmän ammattilehti, jota kustantaa K-kauppiasliitto ry. Lehti tukee K-kaupan henkilökunnan ammatillista kehittymistä sekä välittää toimivia käytäntöjä, ideoita ja innostusta K-ryhmän sisällä ja kaupan alalla yleensä. Lehdessä on runsaasti artikkeleita Suomen vähittäiskaupasta sisältäen muun muassa markkinaosuustietoja. Lehden päätoimittaja on Arto Jaakkola. Kehittyvä Kauppa -lehti on ilmestynyt vuodesta 1986 lähtien. Sen kaukainen edeltäjä, Maakauppias-lehti, perustettiin vuonna 1907.


title: Kehittyvä Kauppa

text: Lehti painetaan Tampereella PunaMusta Oy:ssä. Kehittyvän Kaupan sivukoko on 210 mm x 297 mm eli A4.


title: Valkokurkkukipuaja

text: Valkokurkkukipuaja ("Xiphocolaptes albicollis") on Argentiinassa, Brasiliassa ja Paraguayssa tavattava kipuajiin kuuluva varpuslintu.


title: Valkokurkkukipuaja

text: Kooltaan valkokurkkukipuaja on noin 28–29 cm. Lajin selkä on ruskea ja siinä on heikkoa viirutusta. Siivet ja pyrstö ovat väriltään kastanjanruskeat. Pää on huomattavasti tummempi. Valkokurkkukipuajan nokka on musta, pitkä ja hieman alaspäin kaareva. Kurkku on lajilla valkoinen. Linnun vatsa on ruskea ja valkoviiruinen. Etelänsuomukipuaja ("Dendrocolaptes platyrostris") muistuttaa valkokurkkukipuajaa, mutta on huomattavasti pienempi.


title: Valkokurkkukipuaja

text: Valkokurkkukipuajaa tavataan Argentiinan, Brasilian ja Paraguayn kosteista alanko- ja vuoristometsistä. Lajia on tavattu aina 1 800 metrin korkeudesta, mutta yleensä laji elää alle 1 500 metrin korkeudella.


title: Valkokurkkukipuaja

text: Valkokurkkukipuajat elävät yleensä yksin tai pareittain. Linnut ovat monesti hyvin rohkeita ja kesyjä. Ravintonaan valkokurkkukipuaja käyttää ananaskasveja, joita se etsii melko läheltä maan pintaa. Linnut laulavat erityisesti aikaisin aamulla ja illalla hämärän aikaan.


title: Invest in Finland

text: Invest in Finland on elinkeinoelämän ja valtionhallinnon yhteisen vienninedistämisorganisaation Finpron yksikkö, joka tukee suorien investointien saamista Suomeen. Suomeen kohdistuvien investointien edistämisen lisäksi Invest in Finland kerää tietoa ulkomaalaisten yritysten investoinneista Suomeen sekä kehittää ja koordinoi kansallista investointien hankintatyötä verkottuen aktiivisesti alueellisten ja kansainvälisten toimijoiden kanssa.


title: Invest in Finland

text:
Invest in Finlandin toimintaa rahoittaa yhtenä Suomen valtion kansainvälistymispalveluna työ- ja elinkeinoministeriö. Yksikön johtajana toimii Antti Aumo (2015- ). Aikaisemmin toiminnan rahoitti kauppa- ja teollisuusministeriö.
Invest in Finlandin toimitusjohtajana toimi Tuomo Airaksinen 2005-2012. KTM Sirkka Aura oli toimitusjohtajana vuosina 1999–2005 ja häntä ennen Nils-Cristian Berg 1993–1998, joka erosi vastalauseena riittämättömälle rahoitukselle.


title: Invest in Finland

text: Invest in Finlandin toiminta itsenäisenä organisaationa lakkautettiin ja se siirrettiin osaksi Finpron toimintaa. Invest in Finland 'säätiö lakkautettiin virallisesti kesäkuun lopussa 2012. Finpron yksikköinä toimivat myös Visit Finland (ent. Matkailun edistämiskeskus) ja Export Finland.


title: Ylihärmän vaakuna

text: Ylihärmän vaakuna oli Ylihärmän kunnan tunnus. Vaakuna oli saanut aiheensa maataloudesta ja kunnan nimestä, jonka yli-sanaan vaakunan lakio viittaa. Vaakunan heraldinen selitys on "hopeakentässä lakio ja äessäleikkö; molemmat siniset". Vaakunan suunnitteli Gustaf von Numers ja se vahvistettiin vuonna 1963. Kunnan liityttyä Kauhavaan sen vaakuna jäi epäviralliseksi kotiseutuvaakunaksi.


title: Underground attack

text: Underground Attack on suomalainen yhtye, joka julkaisi esikoispitkäsoittonsa syyskuussa 2008 omalla Frank recordings -levymerkillään.


title: Underground attack

text: Yhtye toimi tuolloin nelihenkisenä: Piiska – laulu, Juhis – kitara, Arska - basso ja Sasu – rummut. Kokoonpano vakiintui vuoden 2008 alussa jolloin Sasu liittyi remmiin soitettuaan kymmeniä keikkoja bändin riveissä. Albumilla esiintyi kuitenkin aiempi rumpali Pete.


title: Underground attack

text: Yhtyeen tunnetuimpia biisejä ovat Savage Side, Ciao, Life Undone, Caroline, Devil in me ja Broken Dreams.


title: Underground attack

text: Musiikkivideot bändi on julkaissut kappaleista Broken Dreams ja T.B.G.O.. Jälkimmäisen bändi ohjasi ja leikkasi itsekuvaamastaan ja fanien luovuttamasta materiaalista 2009 toukouun Venäjän-kiertueelta.2008-2009:


Underground attack


title: Underground attack

text: 2011 ->


title: Geeta Dutt

text: Geeta Dutt (; 23. marraskuuta 1930 – 20. heinäkuuta 1972) oli intialainen laulaja. Hän syntyi nimellä Geeta Ghosh Roy Chowdhuri Faridpurissa, nykyisen Bangladeshin alueella, ja muutti vuonna 1942 Mumbaihin. Hän tuli tunnetuksi useiden intialaisten elokuvien musiikista. Laulujen joukossa on ”Aaj sajan mohe ang lagalo” elokuvasta "Pyaasa" (1957), jonka ohjaajan Guru Duttin kanssa Geeta oli mennyt naimisiin 26. toukokuuta 1953. Pari sai kolme lasta.


title: Geeta Dutt

text: Tunnettujen Duttille lauluja tehneiden säveltäjien joukossa olivat Sachin Dev Burman ja O. P. Nayyar.


title: Geeta Dutt

text: Vuonna 1946 elokuvauransa aloittanut Dutt esiintyi myös näyttelijänä elokuvassa "Badhu Bharan" (1967). Guru Dutt kuoli vuonna 1964 ja Geeta itse kuoli maksakirroosiin 41-vuotiaana vuonna 1972.


title: Kodisjoen vaakuna

text: Kodisjoen kunnanvaakuna on saanut aiheensa pitäjässä pitkään käytetyistä vetohäristä.


title: Kodisjoen vaakuna

text: Vaakunan on suunnitellut Gustaf von Numers, ja se vahvistettiin käyttöön 1. huhtikuuta 1964. Vaakunan selitys on ”punaisessa kentässä kolme kultaista härän iestä alatusten”. Vaakuna muuttui epäviralliseksi kotiseutuvaakunaksi 2007 Kodisjoen liityttyä osaksi Rauman kaupunkia.


title: Carl Erik Hilding Wolff

text: Carl Erik Hilding Wolff () oli suomalainen jääkärilääkintäeversti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Misse-joella Saksan itärintamalla. Myöhemmin hän taisteli Suomen sisällissodassa Valkoisessa Armeijassa joukkueenjohtajana ja komppanianpäällikkönä. Varsinaisen elämäntyönsä hän teki armeijalääkärinä ja toimi talvi- ja jatkosodan aikana esikuntalääkärinä muun muassa Aunuksen Ryhmässä ja Päämajassa.


title: Carl Erik Hilding Wolff

text: Wolffin vanhemmat olivat kauppias Carl Albert Ossian Wolff ja Ebba Lovisa Dahlqvist. Hänet vihittiin avioliittoon vuonna 1928 sairaanhoitaja Lyyli Maria Österlundin kanssa.


title: Carl Erik Hilding Wolff

text: Wolff kirjoitti ylioppilaaksi Helsingin ruotsalaista reaalilyseosta vuonna 1912 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla ja lääketieteellisessä tiedekunnassa vuosina 1912–1915 ja 1919–1925 sekä suoritti lääketieteen kandidaattitutkinnon vuonna 1919 ja lisensiaattitutkinnon vuonna 1925.


title: Carl Erik Hilding Wolff

text: Wolff liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n konekiväärikomppaniaan, josta hänet siirrettiin 21. joulukuuta 1915 alkaen pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Carl Erik Hilding Wolff

text: Wolff saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 5. jääkäripataljoonan 2. komppaniaan, josta hänet siirrettiin 24. maaliskuuta 1918 alkaen 3. Jääkärirykmentin 10. jääkäripataljoonan 2. komppaniaan aluksi joukkueenjohtajaksi ja komppanian päällikkyyden hän vastaanotti 12. huhtikuuta 1918. Hän otti osaa sisällissodan taisteluihin Tampereella ja Viipurissa.


title: Carl Erik Hilding Wolff

text: Wolff palveli sodan jälkeen edelleen 8. komppanian päällikkönä 3. Jääkärirykmentissä, josta muodostettiin myöhemmin Savon jääkärirykmentti 3. Hän erosi armeijasta 21. marraskuuta 1918. Yliopiston Korvaklinikan vapaaehtoisena avustajalääkärinä hän toimi 23. heinäkuuta – 30. marraskuuta 1925 ja avustajalääkärinä 1. joulukuuta 1925 – 30. marraskuuta 1928 ja virkaatekevänä apulaisopettajana neljän kuukauden ajan vuonna 1927. Hän toimi 1. lokakuuta 1925 – 14. toukokuuta 1926 välisen ajan Autopataljoonan ja 15. toukokuuta – 20. joulukuuta 1926 välisen ajan Laivaston koulutuskomennuskunnan lääkärin viransijaisena, jonka jälkeen hän astui uudestaan armeijan palvelukseen 21. joulukuuta 1926 ja hänet sijoitettiin lääkintäkapteenina Autopataljoonan (myöhemmin Huoltopataljoona 1) lääkäriksi. Tänä aikana hän toimi myös Helsingin sotilassairaalassa korvatautien erikoislääkärinä vuosina 1929–1934 yhteensä kahdeksan kuukauden ajan. Huoltopataljoonasta hänet siirrettiin 1. tammikuuta 1934 Rannikkotykistörykmentti l:n lääkäriksi ja edelleen 27. huhtikuuta 1936 Kadettikouluun, missä hän toimi sotakoulujen päällikkölääkärinä, kunnes hänet nimitettiin 24. maaliskuuta 1937 alkaen 1. Divisioonan lääkäriksi.


title: Carl Erik Hilding Wolff

text: Armeijalääkärin tehtävien ohella hän toimi myös Helsingin tuberkuloosisairaalan virkaatekevänä laryngologi-alilääkärinä noin yhdeksän kuukauden ajan vuosina 1929–1930 ja oli Yliopiston patologis-anatomisen laitoksen virkaatekevänä amanuenssina ja assistenttina noin seitsemän kuukauden ajan vuosina 1934–1936 ja amanuenssina 1. huhtikuuta 1936 alkaen. Sädehoitolaitoksen virkaatekevänä patologi-alilääkärinä toimi vuonna 1937 noin kuukauden ajan. Hän toimi myös avustajana patologisen odontologian kandidaattien anatomian opetuksessa syksystä 1934 lähtien.


title: Carl Erik Hilding Wolff

text: Wolff osallistui talvisotaan päällikkölääkärinä Kannaksen armeijassa. Karjalan Armeijasta hänet siirrettiin päällikkölääkäriksi Maavoimiin ja toimi sodanaikaisen lääkintähuollon uudestijärjestelytoimikunnan puheenjohtajana. Välirauhan aikana hänet siirrettiin päälliköksi Kotijoukkojen Esikunnan Lääkintätoimistoon.


title: Carl Erik Hilding Wolff

text: Jatkosodan puhjettua Wolff komennettiin lääkäriksi Karjalan Armeijan esikuntaan (myöhemmin Aunuksen Ryhmä). Vuonna 1942 hänet siirrettiin Kotijoukkojen lääkäriksi, mistä tehtävästä hänet siirrettiin vielä samana vuonna Päämajaan, missä hän toimi osastopäällikkönä Lääkintäosasto I:llä osastolla ja myöhemmin toimistopäällikkönä Lääkintä 2:ssa. Sotien jälkeen hän toimi Keskussotilassairaala l:n osastolääkärinä vuoteen 1956 saakka, jolloin hän erosi vakinaisesta palveluksesta.


title: Carl Erik Hilding Wolff

text: Wolff toimi Autopataljoonan kunniatuomioistuimen jäsenenä vuonna 1928 ja puheenjohtaja vuosina 1929–1932. Helsingin lääkäriyhdistyksen sihteerinä hän toimi vuosina 1929–1937 ja Suomen lääkintäupseeriliiton sihteerinä vuosina 1928–1930 ja varapuheenjohtajana vuonna 1936 sekä puheenjohtaja vuonna 1937. Helsingin sotilaslääkäriyhdistyksen puheenjohtajana hän toimi vuonna 1930 ja Suomen Lääkäriliiton hallituksen varapuheenjohtajana vuosina 1942–1945 sekä Suomen Lääkäriseuran hallituksen jäsenenä vuosina 1944–1947 ja puheenjohtajana vuonna 1945.


title: Toimeksianto

text: Toimeksianto eli mandaatti on sopimus, jossa toimeksiantaja (mandantti) antaa toimeksisaajan (mandataarin) tehtäväksi hoitaa jokin asia tai toimi toimeksiantajan puolesta. Toimeksiantosopimuksessa toimeksisaaja sitoutuu suorittamaan tehtävän yleensä palkkiota vastaan. Toimeksisaajan ylittäessä sovitun toimivallan joutuu hän vastuuseen valtuutuksen ylittävän toimen osalta.


title: Toimeksianto

text: Toimeksiannon ero valtuutukseen on siinä, että toimeksianto on kaksipuolinen oikeustoimi, kun taas valtuutus on yksipuolinen oikeustoimi. Toimeksianto on esimerkiksi kuljetus- ja huolintasopimus, koneiden huoltosopimus, kiinteistönvälityssopimus ja asianajajan kanssa solmittu sopimus oikeudenkäynnin hoitamisesta. Toimeksiantosopimuksen toimeksisaaja ei ole toisen osapuolen johdon ja valvonnan alainen, joka on oleellinen osa työsopimusta. Toimeksiannon perusteella toimeksisaaja oikeutetaan toimimaan itsenäisesti ja hän saa myös päättää käyttämistään keinoista.


title: Toimeksianto

text: Toimeksiantosopimuksella ei ole määrämuotoa, mutta yleensä sopimiseen liittyy tarjous ja vastaus siihen. Sopimus päättyy kun asia on hoidettu loppuun tai päättymiselle on sovittu tietty aika. Toimeksiantajalla on oikeus esimerkiksi luottamuspulan vuoksi peruuttaa toimeksianto milloin tahansa. Mikäli syy ei ole riittävä, saattaa toimeksisaajalla olla oikeus korvaukseen aiheutuneista vahingoista. Myös toimeksisaajalla on oikeus purkaa sopimus laillisesta syystä, mutta hän joutuu maksamaan korvauksen, jos syy ei ole pätevä. Kauppaedustajien sopimussuhteissa mahdollisuudet sopimuksen peruuttamiseen ovat rajallisemmat.


title: Toimeksianto

text: Toimeksiantosopimuksista säädetään vuoden 1734 lain kauppakaaren 18 luvussa (3/1734) ja toimeksiantovaltuutuksesta oikeustoimilain 11 §:n 2. momentissa ja 18 §:ssä. Näitä täydentävät joistakin ammateista säädetyt erillislait, kuten laki kauppaedustajista ja myyntimiehistä (417/1992), laki vakuutusedustuksesta (570/2005), arvopaperimarkkinalaki (495/1989), laki kiinteistöjen ja vuokrahuoneistojen välityksestä (1074/2000) sekä laki kiinteistönvälitysliikkeistä ja vuokrahuoneiston välitysliikkeistä (1075/2000).


title: Colgan Airin lento 3407

text: Colgan Airin lento 3407 (markkinointinimi Continental Connectionin lento 3407) oli Yhdysvaltain sisäisellä lennolla ollut lento. Kone oli lähtenyt Newarkin kansainväliseltä lentoasemalta (EWR) New Jerseystä määränpäänään Buffalo Niagaran kansainvälinen lentoasema (BUF) New Yorkin osavaltiossa.


title: Colgan Airin lento 3407

text: 12. helmikuuta 2009 kello 22.11 paikallista aikaa (13. helmikuuta kello 3.11 UTC) kone putosi pientaloalueelle ollessaan laskuliidossa Buffalon lentoasemalle.


title: Colgan Airin lento 3407

text: Onnettomuudessa menehtyi 50 ihmistä. Menehtyneiden joukossa oli koneen viisihenkinen miehistö, 44 matkustajaa ja yksi maanpinnalla ollut henkilö. Lentäjät eivät antaneet hälytystä ennen onnettomuutta. Kyseessä oli ensimmäinen vakava lento-onnettomuus Yhdysvalloissa sitten Comairin lennon 191 elokuussa 2006.


title: Colgan Airin lento 3407

text: Kone oli Bombardier Dash 8. Konetyypillä on ollut lukuisia pieniä teknisiä ongelmia muun muassa laskutelineiden kanssa. Colgan Airin lento 3407 oli kuitenkin ensimmäinen vakava onnettomuus konetyypille. Kone oli uusi: se oli otettu käyttöön vasta huhtikuussa 2008.


title: Colgan Airin lento 3407

text: Kone oli selvitetty laskeutumaan lentokentälle, ja se katosi tutkasta noin kello 22.11. Se oli pudonnut maahan noin kymmenen kilometrin päässä kentästä, normaalin lentoreittinsä alapuolelle.


title: Colgan Airin lento 3407

text: Alustavasti koneen tallenninlaitteiden mukaan onnettomuuden syy on jään kertyminen koneen rakenteisiin. Onnettomuushetken säätila ei kuitenkaan ollut erityisen hankala, vaan melko tyypillinen talvisää. Lämpötila oli nollan tienoilla, ja lisäksi oli kevyttä lumisadetta sekä sumua. Tuuli tapahtumahetkellä oli noin 7 m/s.


title: Colgan Airin lento 3407

text: Ohjaamotallenteiden mukaan lentäjät olivat huomanneet tuulilasiin ja siipiin kertyvän jäätä, vaikka jääntorjuntajärjestelmä olikin päällä. Lentotietotallenteiden mukaan kone lensi automaattiohjauksessa, vaikka suositusten mukaan onnettomuushetken oloissa sitä olisi pitänyt lentää käsiohjauksella.


title: Colgan Airin lento 3407

text: Lennon aikana jäätä oli kertynyt tuulilasiin ja siipiin, eivätkä lentäjät huomanneet, että jää aiheutti hidastusta. Kun kone alkoi sakata ja stickshaker (ohjainten tärisyttäjä) alkoi hälyttää, lentäjä alkoi vetää ohjaimia, mikä aiheutti sen, että kone hidastui entisestään ja sakkasi lisää. Syyksi voi tulkita siipiin kertyneen jään ja lentäjän väsymyksestä johtuneen virheen.


title: Kunniattomat paskiaiset

text: Kunniattomat paskiaiset () on vuonna 2009 ensi-iltansa saanut Quentin Tarantinon käsikirjoittama ja ohjaama sotaelokuva. Sen pääosissa esiintyvät Brad Pitt, Christoph Waltz, Mélanie Laurent, Michael Fassbender, Eli Roth ja Diane Kruger. Elokuva kertoo vaihtoehtoiseen historiaan perustuvan tarinan kahdesta salajuonesta, joilla oli tarkoitus salamurhata natsi-Saksan poliittiset johtajat. Toisen suunnittelee nuori ranskanjuutalainen elokuvateatterin omistaja Laurent, ja toisen luutnantti Aldo Rainen (Pitt) johtama amerikanjuutalaisista sotilaista koostuva ryhmä.


title: Kunniattomat paskiaiset

text: Tarantino kirjoitti elokuvan käsikirjoituksen vuonna 1998, mutta kamppailtuaan lopetuksen kanssa, hän päätti lykätä kuvauksia ja ohjata kaksiosaisen elokuvan "Kill Bill". Ohjattuaan elokuvan "" (2007), Tarantino jatkoi "Kunniattomien paskiaisten" työstämistä. Elokuvan kuvaukset alkoivat lokakuussa 2008, ja se kuvattiin Saksassa ja Ranskassa dollarin budjetilla. "Kunniattomat paskiaset" sai ensi-iltansa Cannesin elokuvajuhlilla 20. toukokuuta 2009. Se ilmestyi elokuvateattereihin elo–syyskuussa 2009 Yhdysvalloissa ja Euroopassa.


title: Kunniattomat paskiaiset

text: Elokuva oli kaupallinen menestys ja se tuotti dollaria lipputuloja maailmanlaajuisesti. Se sai monia palkintoja ja ehdokkuuksia mukaan lukien kahdeksan Oscar-ehdokkuutta muun muassa parhaasta elokuvasta, ohjauksesta ja alkuperäisestä käsikirjoituksesta. Waltz voitti Hans Landan roolistaan parhaan miespääosan palkinnon Cannesin elokuvajuhlilla, sekä parhaan miessivuosan Oscar-, Bafta-, SAG- ja Golden Globe -palkinnot.


title: Kunniattomat paskiaiset

text: Vuonna 2016 "Kunniattomat paskiaiset" äänestettiin BBC:n kyselyssä tämän vuosisadan sadan elokuvan joukkoon. Vastaajina oli eri puolilta maailmaa.


title: Kunniattomat paskiaiset

text: Elokuvan nimi on johdettu ohjaaja Enzo G. Castellarin sotaelokuvasta "The Inglorious Bastards" ("Panssarijunalla helvettiin", 1978). Nimen kirjoitusvirheet ovat tietoisia, mutta Tarantino on kommentoinut niitä vaihtelevin tavoin. Cannesin elokuvajuhlilla Tarantino sanoi: "En aio selittää sitä koskaan". Painostettuna Tarantino ei selittänyt ensimmäistä "u"-irjainta sanassa "Inglourious" mutta sanoi: ""Basterds"? Niinhän se lausutaan: "Basterds"." Tarantino sanoi myöhemmin eräässä haastattelussa, että otsikon kirjoitusvirheet tuovat siihen "Basquiat-maisen sävyn". Myöhemmin hän kommentoi ohjelmassa "Late Show with David Letterman", että "Inglourious Basterds" on "Quentin Tarantinon kirjoitustapa".


title: Kunniattomat paskiaiset

text: Vuonna 1941 SS-eversti Hans Landa kuulustelee ranskalaista maitotilan omistajaa Perrier La Paditea alueen viimeisen kateissa olevan juutalaisperheen sijainnista. Jotta saksalaiset jättäisivät hänen perheensä rauhaan sodan loppuajaksi, La Padite paljastaa Dreyfusin perheen piileskelevän talonsa lattian alla. Landa käskee SS-sotilaita ampumaan lattialautojen läpi. Perhe kuolee lukuun ottamatta nuorta naista, Shosannaa, joka pakenee.


title: Kunniattomat paskiaiset

text: Kolme vuotta myöhemmin eliittijoukon luutnantti Aldo Raine värvää amerikanjuutalaisia sotilaita Paskiaisiin, jotka levittävät pelkoa saksalaisten sotilaiden keskuudessa tappamalla ja skalpeeraamalla heitä. Rainella on tapana päästää joitakin vankeja vapaaksi kertomaan ryhmästään ja samalla luomaan pakokauhua vihollissotilaissa. Vapaaksi päästettyjen sotilaiden otsaan Raine kaivertaa puukolla hakaristin, jotta he eivät voisi koskaan piilotella palvelustaan Saksan armeijassa.


title: Kunniattomat paskiaiset

text: Shosanna hoitaa elokuvateatteria Pariisissa valehenkilöllisyyden turvin. Hän tapaa saksalaisen tarkka-ampujan Fredrick Zollerin, joka tappoi 250 sotilasta yhden taistelun aikana. Zollerin on määrä esittää itseään natsien propagandaelokuvassa "Stolz der Nation" (Kansakunnan ylpeys). Shosannaan ihastunut Zoller vakuuttaa Joseph Goebbelsin siirtämään elokuvan ensi-illan Shosannan elokuvateatteriin. Shosanna suunnittelee rakastajansa Marcelin kanssa ensi-iltaan osallistuvien natsijohtajien tappamista sytyttämällä teatterin tuleen.


title: Kunniattomat paskiaiset

text: Shosannan tietämättä brittien tiedustelujoukkojen luutnantti Archie Hicox suunnittelee iskua ensi-iltaan Paskiaisten kanssa. Hicox menee tavernaan Paskiaisten Hugo Stiglitzin ja Wilhelm Wickin kanssa tapaamaan saksalaista elokuvatähteä Bridget von Hammersmarkia, joka työskentelee peitetehtävissä brittiläisille. Hicox herättää Gestapo-majuri Dieter Hellstromin huomion oudolla korostuksellaan. Lopulta hänen peiteroolinsa paljastuu, kun hän tilaa kolme juomaa viittoen englantilaisittain (peukalo ja nimetön alhaalla). Hellstrom huomaa erheen, sillä saksalainen viittoo ”kolme” peukalolla, etusormella ja keskisormella. Paljastuttuaan Paskiaiset avaavat tulen, ja vain Von Hammersmark selviää elossa. Landa tutkii tavernaa ja löytää Hammersmarkin toisen kengän ja lautasliinan, jossa on tämän nimikirjoitus.


title: Kunniattomat paskiaiset

text: Paskiaisista Raine, Donny Donowitz ja Omar Ulmer soluttautuvat ensi-iltana esittäen italialaisia, toivoen etteivät italiantaidottomat saksalaiset huomaisi heitä. Landa puhuu kuitenkin italiaa sujuvasti ja juttelee hetken Paskiasten kanssa ennen kuin lähettää Donowitzin ja Ulmerin paikoilleen. Landa vie Hammersmarkin sivuun ja varmistuttuaan kengän kuuluvan Hammersmarkille hän kuristaa tämän kuoliaaksi. Raine ja yksi hänen miehistään, Smithson Utivich, otetaan vangiksi, mutta Landa kertoo antavansa tehtävän edetä normaalisti vastineeksi koskemattomuudesta ja palkinnoista.


title: Kunniattomat paskiaiset

text: Elokuvan aikana Zoller meni projektorihuoneeseen tapaamaan Shosannaa. Kun Shosanna torjuu hänen iskuyrityksensä, hän muuttuu aggressiiviseksi. Shosanna teeskentelee myöntyvänsä ja ottaa sitten esiin pistoolin käsilaukustaan ja ampuu häntä. Kuolettavasti haavoittunut Zoller ottaa esiin oman pistoolinsa ja ampuu Shosannan. Elokuvan kohokohdassa siihen leikattu pätkä Shosannasta kertoo yleisön kuolevan pian juutalaisen käsissä. Elokuvasalin ovet lukinnut Marcel sytyttää kasan palavaa nitraattifilmiä tuleen valkokankaan takana. Ulmer ja Donowitz murtautuvat Hitlerin aitioon ja tappaa hänet. He ampuvat yleisön joukkoon konepistooleillaan, kunnes heidän pomminsa räjähtävät. Landa ja hänen radistinsa ajavat Rainen ja Utivichin liittoutuneiden alueelle ja antautuvat. Raine ampuu radistin ja kaivertaa hakaristin Landan otsaan. Lopuksi hän toteaa:


title: Kunniattomat paskiaiset

text: Iltalehden kriitikko Tuomas Riskala antoi "Kunniattomille paskiaisille" neljä tähteä viidestä. Riskala arvioi elokuvan olevan ”tuttua Tarantino-tyyliä”. Myös "Suomen Kuvalehti" kehui elokuvaa, ja lehden kriitikko Lauri Lehtinen antoi "Kunniattomille paskiaisille" neljä tähteä viidestä. Lehtinen arvioi elokuvaa hitaaksi ja välillä sisäänlämpiäväksi teokseksi, joka on muutakin kuin räväkkä jermuilu.


title: Kunniattomat paskiaiset

text: Helsingin Sanomien Nyt-liitteen viisi kriitikkoa antoivat elokuvalle tähtikeskiarvoksi 2,6.


title: Kunniattomat paskiaiset

text: Elokuvasivusto Internet Movie Databasessa elokuvan yleisarvosana on , ja elokuva on aikojen parhaan elokuvan listan sijalla 99.


title: Kunniattomat paskiaiset

text:
Ehdokkuudet:
Ehdokkuudet:


title: Hippa-festivaali

text: Hippa-festivaali on Joensuussa kansanmusiikkiin painottuva tapahtuma, joka on järjestetty vuodesta 2007 eri vuodenaikoina. Järjestäjänä on kulttuuriyhdistys Mahti ry, joka järjestää pitkin vuotta myös Hippa-klubeja.


title: Hippa-festivaali

text:
Kansanmusiikin lisäksi tapahtumassa on kansantanssia, nykytanssia, erilaisia konsertteja, teatteriesityksiä, lasten tapahtumia ja performansseja. Tapahtumapaikkoja ovat muun muassa Pakkahuone, Teatteriravintola, konservatorion sali, ravintola Wanha Jokela, ravintola Hostina Piimälinna ja Iso Myy ja Taidekeskus Ahjo.
Vuoden 2009 Hippa-festivaali järjestettiin 13.-15. helmikuuta 2009. Esiintyjiä ovat muun muassa Timo Väänänen, Sanna Kurki-Suonio, Sari Kaasinen, Rymäkkä, Maanakka, Anna Fält ja Pia Lindy.


title: Hippa-festivaali

text: Vuoden 2010 festivaali järjestettiin 12.–14. helmikuuta. Konsertit pidettiin kaupungintalon Teatteriravintolassa ja Teatteriklubilla. Esiintyjinä olivat muun muassa Luna Nova, Ville Kangas ja Puuma -yhtye, Jussi Syren & Groundbreakers ja Turkka & Paalanen.


title: Hippa-festivaali

text: Vuoden 2011 festivaali siirtyi lokakuuhun. Sen jälkeen Hippa-festivaali on järjestänyt Hippa-klubeja eri vuodenaikoina.


title: Hippa-festivaali

text: Hippa-festivaali ja Mahti ry


title: Róisín Murphy

text: Róisín Marie Murphy (s. 5. heinäkuuta 1973) on irlantilainen laulaja, sanoittaja ja musiikin tuottaja.


title: Róisín Murphy

text: Róisín Murphy tuli tunnetuksi elektronisen musiikin duosta Moloko, jonka toinen osapuoli oli Murphyn silloinen poikaystävä Mark Brydon. Moloko julkaisi neljä albumia "Do You Like My Tight Sweater" (1995), "I Am Not a Doctor" (1998), "Things to Make and Do" (2000), "Statues" (2003) ja yhden kokoelmalevyn "Catalogue" (2006).


title: Róisín Murphy

text: Vuonna 2005 Róisín Murphy julkaisi soolouransa debyyttialbumin "Ruby Blue". Vuonna 2007 hän julkaisi toisen sooloalbuminsa "Overpowered". Pitkän levytystauon jälkeen Murphy julkaisi albumit "Hairless Toys" sekä "Take Her Up to Monto" vuosina 2015 ja 2016. Róisín Murphy on keikkaillut soolouransa aikana Suomessa neljä kertaa, viimeisimmän kerran vuonna 2015 Flow-festivaaleilla Helsingissä.


title: Róisín Murphy

text: Róisín Marie Murphy synnytti joulukuussa 2009 esikoisensa, tyttären, jonka nimi on Clodagh Murphy.


title: Jääkiekon SM-sarjakausi 1933–1934

text: Jääkiekon SM-sarja vuonna 1934 oli ensimmäinen jääkiekon SM-kilpailu, joka pelattiin sarjamuotoisena. Joukkueita oli neljä kahdesta kaupungista. Joukkueet pelasivat kukin kolme ottelua. Mestaruuden voitti Helsingfors Skridskoklubb.


title: Jääkiekon SM-sarjakausi 1934–1935

text: Jääkiekon SM-sarja vuonna 1935 pelattiin kolmen joukkueen kesken. Jokainen joukkue pelasi neljä ottelua ja sarjan voittaja voitti mestaruuden. Mestaruuden voitti Helsingin Jalkapalloklubi.


title: Herman Hollerith

text: Herman Hollerith (29. helmikuuta 1860 Buffalo, New York, Yhdysvallat – 17. marraskuuta 1929 Washington D.C., Yhdysvallat) oli amerikkalainen tilastotieteilijä, joka kehitti reikäkorttikoneen suurten tietomäärien käsittelyyn ja perusti "Tabulating Machines Company" -nimisen yrityksen, joka oli nykyisen IBM:n edeltäjä. Hän opiskeli New Yorkin Columbian yliopistossa ensin kaivosinsinööriksi ja suoritti filosofian tohtorin tutkinnon vuonna 1890.


title: Herman Hollerith

text: Toimittuaan jonkin aikaa opettajana Hollerith sai vuonna 1884 viran Yhdysvaltain väestönlaskentavirastossa. Samana vuonna hän teki ensimmäisen tilastointikoneisiin liittyvän patentoidun keksintönsä, jolle syyskuun 23. päivänä myönnettiin patentti nro 395782.


title: Herman Hollerith

text: Viraston kanssa tekemänsä sopimuksen mukaisesti Hollerith rakensi edelleen taulukkolaskentaan soveltuvia koneita. Niiden avulla Yhdysvaltain vuoden 1890 väestönlaskenta saatiin suoritetuksi vuoden aikana, kun edellisen, vuoden 1880 väestönlaskennan, tulosten käsittely oli kestänyt kahdeksan vuotta. Vuonna 1896 Hollerith perusti reikäkorttikoneita valmistamaan oman yrityksensä, nimeltään "Tabulating Machine Company". Koneita alettiin pian käyttää väestönlaskennoissa monissa muissakin maissa. Myös vakuutusyhtiöt hyödynsivät reikäkorttikoneita. Tehdäkseen laitteen käyttökelpoisemmaksi Hollerith kehitti myös automaattisen korttiensyöttölaitteen sekä näppäimistöllä varustetun reikäkorttilävistimen.


title: Herman Hollerith

text: Vuonna 1911 neljä yhtiötä, joista yksi oli Hollerithin yhtiö, sulautui yhteen "Computing Tabulating Recording Corporation" -nimiseksi yhtiöksi (CTR), jonka nimi vuonna 1924 muutettiin "International Business Machines Corporationiksi" (IBM).


title: Herman Hollerith

text: Hollerithin mukaan on saanut nimensä Fortran-ohjelmointikielen varhaisimmissa versioissa merkkijonojen käsittelyyn käytetty Hollerith-tietotyyppi.


title: Kepler (avaruusteleskooppi)

text: Kepler on NASAn avaruusteleskooppi, joka on tarkoitettu muita tähtiä kiertävien planeettojen etsintään. Kolmen ja puolen vuoden mittaiseksi suunnitellun toimintansa aikana se tulee jatkuvasti seuraamaan yli 100 000 tähteä ja mittaamaan niissä tapahtuvia kirkkaudenmuutoksia ennennäkemättömän suurella tarkkuudella. Satelliitti on nimetty saksalaisen tähtitieteilijän, Johannes Keplerin mukaan.


title: Kepler (avaruusteleskooppi)

text: Kepler laukaistiin radalleen Cape Canaveralista Delta II -raketilla 7. maaliskuuta 2009 kello 3:49:57 UTC. Yksi Keplerin neljästä reaktiopyörästä rikkoutui heinäkuussa 2012, mutta se kykeni edelleen toimimaan kolmella jäljelle jäänellä reaktiopyörällä. Toisen reaktiopyörän rikkoutuessa toukokuussa 2013 Kepler meni epäkuntoon, eikä kyennyt enää jatkamaan toimintaansa. Teleskooppi asetettiin lepotilaan kunnes tutkijat päättävät seuraavista toimistaan.


title: Kepler (avaruusteleskooppi)

text: Ensimmäiset viisi Keplerin löytämää planeettaa julkaistiin 4. tammikuuta 2010.


title: Kepler (avaruusteleskooppi)

text: Useimmista muista avaruusteleskoopeista poiketen tapaan Kepler ei kierrä Maata tai sijaitse ns. Lagrangen pisteessä, vaan se on ohjattu omalle Aurinkoa kiertävälle radalleen. Teleskooppi katsoo koko ajan taivaalle samaan suuntaan kohti Joutsenen tähdistöä. Tällä Aurinkokunnan tasoon nähden lähes kohtisuoralla suuntauksella varmistetaan, etteivät Maa, Aurinko, Asteroidit tai Kuiperin vyöhykkeen pienkappaleet koskaan kulje teleskoopin editse ja häiritse havaintotoimintaa.


title: Kepler (avaruusteleskooppi)

text: Teknisesti Kepler on avaruuteen sijoitettu Schmidt-teleskooppi, jonka pääpeilin läpimitta on 1,4 metriä ja apertuuri 0,95 metriä. Teleskoopin kuvakenttä on 105 neliöastetta. Tieteellisenä instrumenttina luotaimessa on 42 CCD-kennosta muodostuva fotometri, jonka kukin kenno on mitoiltaan 50×25 millimetriä ja tarkkuudeltaan 2200×1024 pikseliä. Kenno luetaan kolmen sekunnin välein, ja Maahan välitetään ainoastaan niiden pikselien keräämä tieto, joiden kohdalla on tarkkailtava tähti. Tämän vuoksi teleskooppi ei tuota varsinaisia kuvia. Fotometriä jäähdytetään suljettuun kiertoon perustuvalla jäähdytysjärjestelmällä.


title: Kepler (avaruusteleskooppi)

text: Fotometrin keräämä tieto säilötään luotaimessa ja lähetetään Maahan noin kerran kuukaudessa. Tiedonsiirtolinkin nopeus on maksimissaan 4,33125 Mbps.


title: Kepler (avaruusteleskooppi)

text: Satelliitin kokonaismassa on 1 039 kg. Koska Kepler katsoo koko ajan samaan kohtaan taivasta, sen mekaaninen rakenne on varsin yksinkertainen eikä siinä asennonsäätöön käytettäviä reaktiopyöriä lukuun ottamatta ole liikkuvia osia. Asennonsäätö itsessään on tarpeen, jotta Aurinko pysyy luotaimen aurinkopaneelien puolella ja CCD:n jäähdytyslaitteisto Auringosta poispäin. Luotaimen kokonaistehonkulutus on 771 W.


title: Kepler (avaruusteleskooppi)

text: Kepler on osa NASAn Discovery program -avaruusohjelmaa, johon kuuluu useita tieteellisiä satelliitteja, joiden suunnittelussa on pyritty tuottamaan tarkoin suunniteltu tutkimusväline verraten alhaisin kustannuksin.


title: Kepler (avaruusteleskooppi)

text: Kepler-ohjelman tieteellinen mielenkiinto kohdistuu erityisesti eksoplaneettojen etsintään. Erityisiä odotuksia kohdistuu maankaltaisten planeettojen löytymiseen, sillä näiden etsimiseen se on paras olemassa oleva instrumentti. Teknisesti Keplerin suorittama planeettojen etsintä perustuu ylikulkuihin, eli tähden pieneen himmenemiseen sitä kiertävän planeetan kulkiessa tähden editse. Kaikkiaan teleskoopin keskeisiä tehtäviä ovat seuraavat:Keplerin tuottamaa dataa tullaan käyttämään myös muuttuviin tähtiin kohdistuvassa tutkimuksessa sekä astroseismologiassa.


title: Kepler

text: Kepler voi tarkoittaa seuraavia:


title: Lojer

text: Lojer Oy on suomalainen terveydenhuollon ja hyvinvoinnin laitteita valmistava yhtiö.


title: Lojer

text: Niilo Ranni perusti Vammalan Konepajan vuonna 1919. Ranni työskenteli ennen konepajan perustamista Vammalassa insinööri Lindströmin palveluksessa kehittäen tuotantomenetelmiä mm. puntaripainojen valmistuksessa. Ranni oli peltiseppä ja kruunarin kisälli, joka aloitti konepajatoiminnan. Konepajan toiminta heijasteli 1920-luvulla yleisiä tarpeita, joita Suomessa oli sodan jälkeen: kun tarvittiin monenlaista osaamista ja palveluita, Vammalan Konepaja pyrki niitä täyttämään. Konepajan toiminta laajeni ja jo vuonna 1922 Ranni päätti ostaa Konepajalle oman tontin asuinrakennuksineen Vammalan keskustasta.


title: Lojer

text: Koneistamon ja puutyöosaston yhteyteen perustettiin vuonna 1923 oma rautavalimo, jonka myötä toimintaan tuli mukaan maatalouskoneet, joista Suomessa oli niin ikään pulaa sodan jälkeen. Vammalan Konepajassa valmistettiin Niilo Rannin tuotekehitystaidon myötä alkuaikoina mitä erilaisimpia hyötykoneita kuten viljan siirtolaitteita, NIRA-kivenhiomakoneita, puuntyöstökoneita ja NIRA-silppumyllyjä. Ilman takaiskuja Vammalan Konepaja ei alkuvuosistaan selvinnyt kuten Tyrvään Sanomat vuodelta 1927 kirjoittaa:


title: Lojer

text: "”Tämä päivä valkeni Vammalassa synkin merkein. Noin klo 6 alkoivat liekit loimuta N. Rannin konepajassa… Mikäli saimme kuulla, olivat vakuutukset aivan mitättömät. Joten Rannille koitui satoihin ja tuhansiin nousevat vahingot." "


title: Lojer

text:
Vammalan Konepajan oma valimo mahdollisti uusien valurautaisten tuotteiden kehittämisen suunnitelmasta valmiiksi tuotteeksi. Valimon myötä Vammalan Konepaja jätti kädenjälkensä suomalaiseen urheiluhistoriaan jo 1930-luvulla. Suomen Urheiluliiton ja Vammalan Konepajan välillä tehtiin vuonna 1934 sopimus, jonka mukaan Konepaja alkoi valmistaa miesten ja naisten urheilukisoissa käyttämiä työntökuulia. Kuuliin saatiin sopimuksen mukaan valaa SUL:in tavaramerkki. Sopimuksen Konepajan puolesta allekirjoitti tehtailija Niilo Ranni, SUL:in vastaava allekirjoittaja oli silloinen liiton puheenjohtaja Urho Kekkonen.
Työntökuulia tärkeämmäksi myyntiartikkeliksi ja innovaatioksi osoittautui vuonna 1934 aloitettu pihakaivonpumppujen valmistus, josta yritys tuli seuraavina vuosikymmeninä kuuluisaksi. NIRA-käsipumppuja tarvittiin runsaasti jatkosodan jälkeisinä vuosina, kun Karjalasta muuttaneille evakoille oli taattava vedensaanti Itä- ja Pohjois-Suomen uudisraivaustiloilla.
1930- ja 1940-lukujen aikana Konepaja keskittyi koti- ja maataloudessa tarvittavien koneiden kehittämiseen ja valmistukseen. Yrityksen täyttäessä 40 vuotta vuonna 1959 Tyrvään Sanomat kirjoitti Vammalan Konepajan monipuolisesta osaamisesta:
”Ohjelmaan on otettu mm. traktorivetoiset latapiikkiäkeet ja jyrät. Niin ikään on lisätty puutyökoneiden valikoimaa ja tehty entisiin parannuksia, kivenhiomakoneiden malleja on uusittu ja suunniteltu uusia tyyppejä."
1930-luvun lopun ja 1940-luvun ajan Vammalan Konepajankin tekemistä sääteli talvi- ja jatkosota. Kun Konepaja oli ollut toiminnassa 20 vuotta, talvisodan kynnyksellä asevarikko siirrettiin pääkaupungista Vammalaan. Asepaja I asettui Konepajan tiloihin 3.11.1939. Asevarikon tehtävänä oli aluksi kivääri m91:n monteeraus ja konekivääri m09:n korjaaminen. Myöhemmin asevarikko valmisti yhdessä Vammalan Konepajan kanssa konekiväärin lukon ja pistoolin osia. Vammalaan juuri sotaa ennen perustetun asevarikon on laskettu valmistaneen suunnilleen puolet viime sotien aikana ammutuista tykinammuksista. Sotien jälkeen Konepaja osallistui sotakorvauksien maksamiseen tuottamalla erilaisia koneen osia. Sota-aikaan liittyi myös Vammalan Konepajan yhtiömuodon muutos osakeyhtiöksi vuonna 1943.
Niilo Ranni johti Konepajaa yli 30 vuotta kehittäen uusia tuotteita ja tuotantomenetelmiä sen hetkisiin tarpeisiin. Ranni kuoli vuonna 1953, jonka jälkeen hänen vaimonsa Anna Ranni siirtyi yrityksen johtoon. Nainen yrityksen johtoasemassa oli 1950-luvulla erittäin harvinaista. Anna Ranni avioitui parin vuoden kuluttua Urho Kauniston kanssa, joka ottikin toimitusjohtajan aseman Vammalan Konepajassa. Vaikka yrityksen toiminta hankaloitui Niilo Rannin kuoleman jälkeen, Urho Kaunisto onnistui johtamaan yritystä karikkojen jälkeen menestyksekkäästi. Tyrvään Sanomat kirjoitti vuonna 1969:


title: Lojer

text: "”Viime vuosina on ryhdytty valmistamaan erilaisia maanmuokkauskoneita, entisiä malleja on kehitetty ja parannettu. Vammalan konepaja on erikoistunut valmistamaan myös pumppuja. Ne ovatkin tätä nykyä konepajan pääartikkeli. Tehtaan tuotanto on viimeisten 10 vuoden kuluessa noin kolminkertaistunut.”"


title: Lojer

text: Konepajan toiminta laajeni 1950-luvun lopulla ja sillä oli tarvetta lisärakennukselle Vammalan keskustassa. Kaupunginhallitus ei lisärakennukselle rakennuslupaa myöntänyt ja niinpä laajennus tehtiin Kiikkaan vuonna 1962 Kiikan Metalli Oy:n nimisenä, jonne rautavalimon lisäksi perustettiin alumiinivalimo.


title: Lojer

text: Pääartikkelia, painepumppua ja alumiinirunkoista NIRA 6-pumppua alettiin viedä myös Suomen rajojen ulkopuolelle. 1960-luvun lopulla Vammalan Konepaja esitteli tuotantoaan messuilla Tukholmassa ja Oslossa. NIRA-painepumppu oli uudenlainen tuote niin Norjan kuin Ruotsinkin markkinoilla. Etenkin vuoristoisille Norjan seuduille NIRA 6-pumppua myytiin ’Hyttepumppe’–nimellä messujen jälkeisinä vuosina hyvin. Kotimaassa NIRA 6-pumppu on kotimaassa niin ikään tunnettu vesipumppu rantasaunoissa ja öljypumppuna farmarisäiliöiden ja metsäkoneiden tankkauspumppuna.


title: Lojer

text: Vammalan Konepajan valmistamille pumpuille löytyi suurta tarvetta myös Afrikasta. Kehitysyhteistyövarojen turvin konepaja aloitti kehittämiensä NIRA - kylätason pumppujen viennin Afrikkaan, aluksi Tansaniaan vuonna 1976. Afrikan markkinoille Vammalan konepajan vei silloisen Finnidan, nykyisen ulkoministeriön kehitysyhteistyöosaston kaivo-ohjelma. Vammalan konepaja oli yhteistyössä YIT:n kanssa ja ison yrityksen tuki antoi Konepajalle arvokasta kansainvälistä kosketusta ja kokemusta. Vammalan Konepajan pumput pääsivät esille YK:n julkaisemaan pumppukäsikirjaan, mikä osaltaan edesauttoi pumppujen myyntiä ulkomaille.


title: Lojer

text: Suomen kansainvälistyminen ja kansainväliseen yhteistyöhön osallistuminen alkoi toden teolla 1980-luvulla kehitysyhteistyön avulla. Vammalan Konepaja oli merkittävällä tavalla mukana tässä kehityksessä. Yritys valmisti ja toimitti kaivonpumppuja useaan kehitysyhteistyökohteeseen 1970- ja 80-lukujen aikana. Tuotekehityksen onnistumisesta kertoo se, että NIRA AF-85 suoravetokäsipumppu selvisi testivoittajana Maailmanpankin kenttä- ja laboratoriotesteissä. Pumppu oli kehitetty etenkin naisten käyttöön, ollen kilpailijoitaan keveämpi käyttää ja huoltaa. 1990-luvun alussa pumppuja on valmistettu Tansaniassa ja Ghanassa paikallisiin tarpeisiin.


title: Lojer

text: 1970-luvun lopulla Vammalan Konepajan osaaminen levittäytyi myös hyvinvoinnin ja terveydenhuollon sektorille. Vanhusten kotihoitoon alettiin kiinnittää entistä enemmän huomiota, jolloin Vammalan Konepajan suunnittelijan omakohtaisten kokemusten pohjalta suunniteltiin potilasnostoon sopiva, mekaanisesti toimiva laite. Potilasnostolaitteesta tuli suosittu, ja se oli esittelyissä Vammalan Konepajan messuosastoillakin. Vuonna 1979 Konepajan johtoon kutsuttiin Suomen Puhallintehdas Oy:n markkinoinnin ja hallinnon johtotehtävissä työskennellyt insinööri ja ekonomi Seppo Suuriniemi, jonka ensimmäisiä päätöksiä yrityksen johtajana oli hyväksyä Neuvostoliitosta tullut ensimmäinen sadan kappaleen potilasnostolaitteen tilaus. Vaikka tilauksen suuruus oli voimien koetus Konepajalle, laitteet valmistettiin ja toimitettiin tilaajalle. Vammalan Konepajan erikoistuminen terveydenhuollon ja hyvinvoinnin laitteiden valmistajaksi oli alkanut.


title: Lojer

text:
1980-luvun alkuvuosina Konepaja valmisti ensimmäisen hoitopöytänsä. Toimitusjohtaja Seppo Suuriniemen vaimolla oli Tampereella fysikaalinen hoitolaitos, joka avasi toimipisteen myös Vammalassa. Hänen tarpeisiinsa Vammalan Konepajassa suunniteltiin uusia hoitopöytiä. Pöydät sopivat erinomaisesti myös Instrumentariumin tuotevalikoimaan ja Konepaja solmi yrityksen kanssa sopimuksen hoitopöytien myynnistä ja viennistä. Yhteistyö ruotsalaisen leikkauspöytien valmistukseen erikoistuneen Stille Ab:n kanssa alkoi 1980-luvun alussa yhteisellä suunnitteluprojektilla, jonka tulosta oli uusi leikkaussalinosturi. Vammalan Konepaja alkoi valmistaa pian myös leikkauspöytien lisälaitteita Stillelle. Myös hydraulinen leikkauspöytä Stille 1100 tuli mukaan valmistusohjelmaan. Tuloksellisen yhteistyön merkiksi edellisiä malleja kehittyneemmän, sähköhydraulisen Scandia-leikkauspöydän valmistus siirtyi 1980-luvun lopulla Konepajalle. Stillen myytyä pöydän saksalaiselle Berchtold Gmbh:lle, Vammalan Konepaja jatkoi leikkauspöydän valmistusta. Stille-yhteistyön suurin yksittäinen toimitus oli 147 leikkauspöydän vieminen Thaimaahan. Vammalan Konepajan osaaminen fysiatrian alalla sai näkyvän tunnustuksen, kun Ruotsin Olympiajoukkue otti käyttöönsä Konepajan valmistamia hoito- ja hierontapöytiä Calgaryn Olympialaisissa vuonna 1988.
Vaikka alkutahdit kehitysyhteistyölle lyötiin kehitysyhteistyövaroista, Konepaja jatkoi esimerkillisesti kaivonpumppujen toimituksia itsenäisesti. Toimitusjohtaja Seppo Suuriniemi osallistui 1980- ja 1990-lukujen aikana useaan vesialan konferenssiin Afrikassa, jossa ratkottiin mantereen puhtaanveden ongelmia. Kaivonpumppujen kehitystyökin jatkui ja niistä tehtiin Afrikan oloihin ja etenkin Afrikan naisten käyttöön soveltuvia versioita. Vammalan Konepajan kehitysmaakauppa, kuten toimintaa tuolloin kutsuttiin, oli merkittävää siinä määrin, että vuonna 1991 yrityksen liikevaihdosta n. neljännes tuli kehitysmaista. 1990-luvun alussa Konepajan pumpuilla parannettiin vesihuoltoa mm. Keniassa, Tansaniassa ja Sri Lankassa. Vammalan Konepaja vei Afrikkaan myös pumpputuotannon osaamista. Tansaniassa ja Ghanassa alettiin valmistaa Konepajan kehittämiä pumppuja paikallisiin tarpeisiin 1990-luvulta lähtien, vaikka pumppujen osia valmistettiin yhä Vammalassa. Tansaniaan perustettu ensimmäinen tehdas osoittautui toimivaksi ja hyvän kokemuksen siivittämänä Ghanaan perustettiin vuonna 1994 toinen tehdas. Paikan päällä pumput saivat kehuja:
”Maailmanpankin suorittamien testien mukaan nämä [pumput] sopivat erinomaisesti Afrikan oloihin.”


title: Lojer

text:
Afrikan oloja silmällä pitäen kehitetyt pumput saivat kehuja helppokäyttöisyytensä, huollettavuutensa ja kestävyytensä ansiosta.
Tuotantolaitoksen perustaminen Afrikkaan ei sekään ollut yksiselitteisen helppo taival. Muun muassa Tansanian toiminnassa tulli aiheutti päänvaivaa: arvonlisäverouudistus sai aikaan sen, että yksi kontti kerrallaan seisoi tullissa.


title: Lojer

text: Vuonna 2003 presidentti Tarja Halonen vieraili Tansaniassa ja virallisen osuuden lisäksi presidentti kävi myös pääkaupunki Dar es Salaamissa toimivan Vammalan Konepajan Taniran pumpputehtaalla. Halonen oli tyytyväinen näkemäänsä.


title: Lojer

text: ”Aina mietitään, millä tavalla saadaan yrityksiä kaikkein köyhimpiin maihin, todella köyhiin. Jokainen tietää, ettei niihin mitään suurta ryntäystä ole. Vammalan Konepajan pumpputehdas on hyvä esimerkki yrityksestä, joka jatkoi Tansaniassa toimintaansa senkin jälkeen kun valtion tuki heille loppui.”


title: Lojer

text: 1980-luvun aikana Vammalan Konepajan osaaminen ja taitotieto alkoi keskittyä terveydenhuollon laitteisiin. Yritysfilosofia oli valmistaa tuotteet alusta saakka itse, johon Vammalan Konepajassa olikin hyvät edellytykset: rauta- ja alumiinivalimo, painotus koneistukseen sekä koneinvestoinnit takasivat tuotannon pysymisen omissa käsissä ja osaamisen kehittämisen. Satsaukset sähkömekaniikkaan, CNC-tekniikkaan, robottihitsaukseen, toiminnanohjaus- ja suunnittelutyöhön sekä pulverimaalauslinjaan ajoittuivat 1980-luvun alkuun. Tietokoneet tulivat niin ikään kiinteästi mukaan suunnittelutyöhön: CAD-suunnittelujärjestelmää hyödynnettiin jo 1980-luvun alussa ja samaan ajankohtaan ajoittui uuden tehdashallin pystytys nykyiselle paikalleen Vammalassa.


title: Lojer

text: Vuonna 1989 Vammalan Konepaja osti Muuramessa sijainneen Lojer Oy:n sairaalasänkyjen valmistus- ja markkinointioikeudet ja lähes yhden yön aikana Muuramen tehtaan toiminta siirrettiin Vammalaan. Toimitusjohtaja Seppo Suuriniemen mukaan yritys pystyi tuolloin ottamaan tuotantoonsa noin tuhannen sairaalasängyn valmistuksen. Yrityksessä oli tuolloin 55 työntekijää ja sen liikevaihto oli n. 20 miljoonaa markkaa. 1990-luvun alussa sairaalasänkyjen vientikohteita olivat muun muassaPohjoismaat, Keski-Eurooppa ja Israel.


title: Lojer

text:
1990-luvun aikana Vammalan Konepaja panosti merkittävästi tuotekehitykseen ja uusien tuotantomenetelmien omaksumiseen. Suomen ensimmäisenä sairaalakalustevalmistajana yritys sai ISO 9001 laatusertifikaatin. Lisäksi Vammalan Konepajan johto sai vuonna 1998 tunnustusta kun pitkäaikainen toimitusjohtaja Seppo Suuriniemi valittiin Tampereen Kauppakamarin vuoden yritysjohtajaksi.
Vuonna 1995 yhtiö laajensi sairaalakalustetuotantoa ostamalla Temelex Oy:n Kempeleestä, jolle hankittiin myös omat kiinteistöt. Samalla Temelexin alihankintana tehdyt komponentit kotiutettiin kehittämällä konekantaa, maalauslinjaa ja robottihitsausta. Vuonna 2003 Kempeleeseen rakennettiin uusi, noin 600 neliömetrin kokoonpanohalli. Temelex on keskittynyt sairaalasänkyjen suunnitteluun ja valmistukseen.


title: Lojer

text: Vuonna 1999 fysioterapia-liiketoimintaansa ostamalla Ruotsista alan tukkuliike Medema Physio Ab:n. Vuonna 2004 Vammalan Konepaja laajentui hierontapöytiin ja tarvikkeisiin ostamalla Rainer Rajala Oy:n Orimattilasta. Toimialan rationalisoinnin myötä Rainer Rajala Oy on keskittynyt hoito- ja tutkimuspöytien kokoonpanoon ja se toimii logistiikkakeskuksena kotimaan, Ruotsin ja Venäjän kaupassa. Fysioterapia-alan koordinointi Medema Physion ja Rainer Rajalan kesken on tuonut yhteispohjoismaisen tuoteluettelon ja siten laajentanut kotimaan tuotevalikoimaa.


title: Lojer

text: Vuonna 2006 Vammalan Konepaja Oy vaihtoi nimensä Lojer Oy:ksi ja otti Lojer -tuotemerkin käyttöön kaikissa tuoteryhmissään. Muita yhtiön tuotemerkkejä ovat ScanAfia, Delta, Capre, Afrodite, Manuthera ja Cool Power.


title: Lojer

text: Vuonna 2009 yhtiö perusti edustuston Moskovaan. Ghanan tytäryhtiö Ghanira Ltd:n toiminta lakkautettiin 2010.


title: Lojer

text: Nykyiseen tuotevalikoimaan kuuluvat sairaalasängyt, hoitosängyt, leikkauspöydät, tutkimuspöydät, kuntoutuslaitteet, seniorikalusteet, hoitopöydät ja hierontapöydät sekä hierontatarvikkeet ja hyvinvointitarvikkeet. Konsernin liikevaihto on 25 miljoonaa euroa ja se työllistää 140 henkilöä neljässä maassa. Yhtiön liikevaihdosta 60 prosenttia tulee Suomen ulkopuolelta, ja Lojerin valmistamia tuotteita on käytössä yli 110 maassa. Tärkeimpiä vientialueita ovat Skandinavian lisäksi Venäjä, Keski-Eurooppa ja Itä-Aasia.


title: Lojer

text: Lojer -konsernissa toteutettiin rakennemuutos vuonna 2013. Tytäryhtiöt Rainer Rajala Oy, Temelex Oy ja Lojer Works Oy sulautuivat Lojer Oy:öön, joka sitten jakaantui uudeksi Lojer Oy:ksi ja Nira Pumps Oy:ksi. Jakaantumisessa kaikki terveydenhuollon liiketoiminta jäi Lojeriin, ja pumppuliiketoiminta siirtyi Nira Pumps Oy:lle. Vuonna 2015 Lojer perusti Venäjälle uuden tytäryhtiön OOO Lojer Medical, ja osti norjalaisen Fysiopartner As:n. Samalla Lojerista kasvoi pohjoismaiden suurin fysioterapian laitteiden ja tarvikkeiden jakelija.


title: Tyrannikipuajat

text: Tyrannikipuajat ("Dendrocincla") on etelä- ja keskiamerikkalainen kipuajien heimoon kuuluva lintusuku. Sukuun kuuluu 6 lajia.


title: Yöeläin

text: Yöeläimiä ovat eläimet, jotka liikkuvat etupäässä öisin. Nisäkkäistä yöeläimiä ovat esimerkiksi hamsterit, ai-ai ja lepakot, linnuista esimerkiksi monet pöllöt. Yöeläimet saalistavat yöllä ja nukkuvat päivällä.


title: Grand Theft Auto IV: The Lost and Damned

text: Grand Theft Auto IV: Lost & Damned on Rockstar Northin kehittämä ja Rockstar Gamesin julkaisema ensimmäinen kahdesta lisäosasta toimintaseikkailupeliin "Grand Theft Auto IV". Peli julkaistiin vuonna 2009 Xbox 360:lle ja vuonna 2010 Microsoft Windowsille ja PlayStation 3:lle.


text: Peli julkaistiin myös "" -levyllä, jossa on myös toinen lisäosa "". "Episodes from Liberty City" ei vaadi toimiakseen alkuperäistä "Grand Theft Auto IV":tä.


text: Lisäosassa peliin tulee lisää autoja, monia uusia aseita (esimerkiksi katkaistu haulikko, sarjatuliaseita ja räjähteitä) ja moottoripyöriä. Moottoripyörällä ajaminen on vakaampaa ja pystyssä pysymistä on parannettu. Moottoripyörän selässä on mahdollista ampua katkaistulla haulikolla tai lyödä baseball-mailalla moottoripyöräkilpailujen yhteydessä.


text: Jonathan ”Johnny the Jew” Klebitz on Lostin varapuheenjohtaja ja siten korkea-arvoisin jäsen varsinaisen johtajan Billyn Grayn ollessa huumevieroituksessa. Tänä aikana Johnny keskittyi rahan ansaitsemiseen ja kerhon liiketoimien kehittämiseen, sekä lopetti "kakaramaisina" pitämänsä jengisodat AoD:n kanssa. Kun Billy palaa kerhon johtajaksi ja alkaa taas hoitaa asioita omalla tavallaan, kaikki Johnnyn uurastus näyttää valuvan kerralla hukkaan.


text: William ”Billy” Gray on The Lostin Alderneyn jaoston puheenjohtaja. Hän on kovaääninen ja äkkipikainen mies, jonka elämänfilosofiana on ”viinaa, laulua, naisia sekä pyöriä, vapaassa järjestyksessä ja mieluiten yhtä aikaa”. Hän turvautuu ongelmatilanteissa lähes poikkeuksetta väkivaltaan ja on jatkuvasti alkoholin ja/tai huumeiden vaikutuksen alaisena.


text: James ”The Fitz” Fitzgerald on Johnnyn paras ystävä ja The Lostin ”talouspäällikkö”, joka jakaa Johnnyn kanssa tavoitteen hankkia mahdollisimman suuren summan rahaa ennen kuin virkavalta ennemmin tai myöhemmin tekee kerhon puuhista lopun. Hän on Lostin ainoa perheellinen jäsen, eikä muiden tapaan asu klubin tiloissa.


text: Ashley Butler on Johnnyn huumeriippuvainen ex-tyttöystävä, joka on joutumassa pahaan syöksykierteeseen huumevelkojensa takia. Hän soittelee Johnnylle useaan otteeseen, ja vakuuttaa yhä rakastavansa tätä. Ashleyn takia Johnny muun muassa sotkeutuu mukaan niin mafian kuin venäläisgangstereidenkin toimintaan.


text: Brian Jeremy on klubin sihteeri, ja erittäin uskollinen Billylle. Hänen mielestään Johnnyn tapa johtaa Lostia johtaa ongelmiin, mutta kukaan ei ota häntä vakavasti. Syy on todennäköisesti Brianin liiallisessa tukeutumisessa Billyyn ja tämän mielipiteisiin.


text: Thomas Stubbs III on Alderneyn osavaltion kongressiedustaja. Hän pyytää Johnnyn apua arkaluonteisissa ongelmissaan, jotka voisivat paljastuessaan uhata hänen uraansa. Myöhemmin Stubbs käyttää asemaansa hidastaakseen poliisin The Lostia koskevia rikostutkimuksia.


text: Angus Martin on The Lostin pyörätuolissa istuva jäsen. Hänen jalkansa halvaantuivat hänen jouduttuaan Billyn aiheuttamaan pyöräkolariin. Angus on kyyninen ja katkera vammansa vuoksi mutta tukee kuitenkin Johnnya, ja antaa tälle moottoripyörien varastamiseen liittyviä sivutehtäviä.


text: Pelissä seurataan The Lost(vrt. Outlaws) -moottoripyöräjengin varajohtajan Johnny Klebitzin arkea, kun jengin johtaja Billy Grey palaa vieroituksesta. Ensi töikseen hän sanoo irti rauhansopimuksen, jonka Johnny teki The Lostin viholliskerhon, Angels of Deathin (vrt. Hells Angels) kanssa toimiessaan klubin presidenttinä Billyn istuessa tuomiotaan. Myöhemmin Billy joutuu kuitenkin uudelleen vankilaan ja syyttää tästä Johnnya, sanoen että hänet on lavastettu. Tapaus jakaa The Lostin kahteen leiriin. Pelillä on yhteys varsinaiseen "Grand Theft Auto IV" -peliin, koska Nikon, Luisin ja Johnnyn tarinat tapahtuvat suurimmaksi osaksi samaan aikaan. Protagonisteilla on jopa tehtäviä, joihin kukin vaikuttaa omalla tavallaan. "The Lost and Damned" toisin sanoen täydentää varsinaista tarinaa kertomalla siitä, mitä Johnnylle ja Lostille tapahtui sillä aikaa kun Niko teki omia tehtäviään.


title: Edvard Kujala

text: Kujala syntyi Ruovedellä vuonna 1884 torppari Erkki Kujalan ja Riikka Kettusen perheeseen. Hän työskenteli nuoruudessaan maataloustöissä Ruovedellä, minkä jälkeen hän teki erilaisia sekatöitä Pietarsaaressa ja Helsingissä. Helsingistä Kujala palasi takaisin synnyinkuntaansa Ruovedelle, jossa hän elätti itsensä pienviljelijänä. Viljelyä hän jatkoi myöhemmin Pohjaslahdella, jossa Kujala toimi myös lautamiehenä sekä asutuslautakunnan sihteerinä ja asutusneuvojana.


title: Edvard Kujala

text: Kansanedustajana Kujala toimi kahteen otteeseen, ensin vuosina 1929–1930, ja myöhemmin vuosina 1933–1945 edustaen Hämeen läänin pohjoista vaalipiiriä. Eduskuntatyössä Kujala oli jäsenenä talousvaliokunnassa sekä toimi laki- ja talousvaliokunnan puheenjohtajana. Lisäksi hän toimi neljästi presidentin valitsijamiehenä sekä Ruoveden ja Pohjaslahden kunnanvaltuustojen puheenjohtajana. Kujalalle myönnettiin vuonna 1945 yhteiskunnallisesta työstään kunnallisneuvoksen arvonimi.


title: Edvard Kujala

text: Kujala avioitui vuonna 1913 Emilia Perttulan kanssa.


title: Erkki Viitasalo

text: Erkki Vilho Viitasalo () oli suomalainen jääkärimajuri. Hän oli Saksassa ensimmäisen maailmansodan aikana sotilaskoulutuksensa saanut jääkäri, joka sai tulikasteensa Saksan itärintamalla Misse-joella. Myöhemmin hän osallistui Suomen sisällissotaan komppaniankomppanianpäällikkönä Valkoisessa Armeijassa.


title: Erkki Viitasalo

text: Viitasalon vanhemmat olivat kauppias Erkki Viitasalo ja Kaisa Keskinen. Hänet vihittiin avioliittoon vuonna 1920 Anna Ellen Korhosen kanssa.


title: Erkki Viitasalo

text: Viitasalo kävi kansakoulun ja Orismalan maamieskoulun vuonna 1910 sekä Mustialan maanviljelysopiston vuonna 1913. Hän suoritti seitsemän luokkaa Kajaanin yhteislyseossa vuonna 1926. Hän kävi Haminan taistelukoulun vuonna 1918 ja tykistö- ja tiedonantokurssin vuonna 1926 sekä useita lyhyitä kursseja eri vuosina Suojeluskuntain päällystökoulussa.


title: Erkki Viitasalo

text: Viitasalo työskenteli maatalousneuvojana Hämeen läänin maanviljelysseurassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 6. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin 14. elokuuta 1916 pataljoonan täydennysjoukkoon ja komennettiin etappitehtäviin Suomeen. Suomessa hän toimi etappiaseman hoitajana itäisellä etapilla. Takaisin Saksaan hän palasi 27. maaliskuuta 1917 ja hänet sijoitettiin edelleen 1. komppaniaan. Pataljoonan rintamalta paluun jälkeen hän suoritti Polangenissa vuonna 1917 järjestetyn erikoiskurssin (Sprengkommando Polangen|pommarikurssi).


title: Erkki Viitasalo

text: Viitasalo saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 6. Jääkärirykmentin 16. jääkäripataljoonan 3. komppaniaan. Hän otti osaa sisällissodan taisteluihin Säiniöllä ja Viipurissa.


title: Erkki Viitasalo

text: Viitasalo palveli sodan jälkeen 2. komppanian päällikkönä 6. Jääkärirykmentistä muodostetussa Jääkäripataljoona 6:ssa, josta muodostettiin myöhemmin Kajaanin sissipataljoona ja edelleen Pohjanmaan jääkäripataljoona. Hän erosi armeijasta 7. tammikuuta 1920 ja astui suojeluskuntajärjestön palvelukseen 10. helmikuuta 1920 alkaen ja hänet sijoitettiin paikallispäälliköksi Kajaanin suojeluskuntaan, missä hän palveli 15. kesäkuuta 1920 saakka, jolloin hän siirtyi päälliköksi Kainuun suojeluskuntapiiriin ja palveli päällikkönä 31. lokakuuta 1923 asti. Myöhemmin eli 1. maaliskuuta 1925 hän sai päällikön vakanssin Kajaanin suojeluskuntapiirin VIII alueelta ja oli tehtävässä 31. heinäkuuta 1927 asti. Seuraavan vuoden tammikuussa hän sai tehtävän Kainuun suojeluskuntapiirin valistusohjaajana ja oli tehtävässä 27. helmikuuta 1929 saakka, jolloin hänet määrättiin toimistoupseeriksi Yleisesikunnan henkilöasiaintoimistoon, josta hänet siirrettiin 1. heinäkuuta 1930 Kainuun kutsuntapiirin päälliköksi. Suojeluskuntajärjestöstä hän erosi sairauden takia 6. joulukuuta 1932.


title: Erkki Viitasalo

text: Viitasalo osallistui talvisotaan Kajaanin harjoituskeskuksessa Os. B:n (myöh. Pohjois-Suomen Ryhmän II Täydennyspataljoona) komentajana ja jatkosodan puhjettua hänet komennettiin Itä-Karjalan Sotilashallinnon esikunnan komentotoimistoon, josta hänet siirrettiin myöhemmin Jalkaväenkoulutuskeskus 9:n I pataljoonan komentajaksi. Vuonna 1941 hän joutui hoidettavaksi sotasairaalaan, missä hän oli toipilaana vuoteen 1942 saakka, jolloin hänet kotiutettiin. Hänet haudattiin Kajaanin sankarihautaan.


title: Erkki Viitasalo

text: Viitasalo toimi Pohjanmaan jääkäripataljoonan kunniantuomioistuimen puheenjohtajana vuonna 1919 ja Kainuun suojeluskuntapiirin kunniatuomioistuimen puheenjohtajana vuosina 1925 – 1927. Hän toimi myös sisällissodan Rintamamiesten Liiton hallituksen jäsenenä ja Kajaanin Rintamamiesyhdistyksen puheenjohtajana vuodesta 1930 alkaen sekä oli Kajaanin Ursan perustajajäsen ja puheenjohtaja.


title: Monster Lab

text: Monster Lab on vuonna 2008 julkaistu videopeli PlayStation 2, Wii ja Nintendo DS -alustoille. Pelissä rakennetaan oma hirviö, jolla suoritetaan erilaisia tehtäviä. Hirviö on mahdollista rakentaa yli 150 osasta ja lisäksi hirviölle on ainakin 300 erilaista tavaraa. Peli sisältää lievästi kauhua ja on lajityypiltään toiminta/roolipeli. Pelin julkaisi Eidos Interactive.


title: Uudenkaledonianvaris

text: Uudenkaledonianvaris ("Corvus moneduloides") on Uudessa-Kaledoniassa elävä varislaji.


title: Uudenkaledonianvaris

text: Uudenkaledonianvaris on älykäs, kuten varikset yleensä.


title: Uudenkaledonianvaris

text: Uudenkaledonianvaris osaa rakentaa käyttökelpoisia työkaluja, kuten ongenkoukkuja, ja onkin esimerkiksi simpansseja parempi tekemään työkaluja. Lintu osaa myös ratkaista ongelmanratkaisutehtäviä, kuten mitkä pähkinät saadaan ulos tietyistä putkiloista pudottamatta sitä ja miten ongitaan osumatta ansoihin.


title: Johan Wikström

text: Johan Anton Runar Wikström () oli suomalainen jääkärikapteeni. Hän sai sotilaskoulutuksensa ensimmäisen maailmansodan aikana Saksassa ja sai tulikasteensa Misse-joella Saksan itärintamalla. Myöhemmin hän osallistui Suomen sisällissotaan joukkueenjohtajana Valkoisessa Armeijassa. Talvi- ja jatkosodan aikana hän toimi Puolustusministeriön Topografiosastolla toimistoupseerina.


title: Johan Wikström

text: Wikströmin vanhemmat olivat sahanhoitaja Erik Anton Wikström ja Anna Maria Forsten. Hänet vihittiin avioliittoon vuonna 1924 Aili Sofia Sivenin kanssa.


title: Johan Wikström

text: Wikström kävi neljä luokkaa Porvoon ruotsalaista lyseota.


title: Johan Wikström

text: Wikström työskenteli konttoristina Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 24. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti vuonna 1917 Libaussa järjestetyn sotakoulun B-kurssin.


title: Johan Wikström

text: Wikström saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 1. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa.


title: Johan Wikström

text: Wikström määrättiin sisällissodan jälkeen koulutusaliupseeriksi Suomen valkoisen kaartin 9. komppaniaan, josta hänet siirrettiin 12. heinäkuuta 1918 Pioneerikoulutuspataljoonan 3. komppaniaan ja lokakuussa 1919 Pioneeripataljoona l:n 2. komppaniaan. Hän toimi 15. tammikuuta - 15. huhtikuuta 1919 välisen ajan opetusupseerina Viipurin suojeluskuntapiirin harjoituskoulussa.


title: Johan Wikström

text: Armeijasta Wikström erosi 17. maaliskuuta 1920 ja siirtyi Suojeluskuntajärjestön palvelukseen 19. huhtikuuta 1920 ja hänet sijoitettiin harjoituspäälliköksi Kymintehtaan suojeluskuntaan ja oli tehtävässä 1. helmikuuta 1922 saakka. Myöhemmin hän työskenteli konttoristina ja työnjohtajana eri puutavara- ja rakennusliikkeissä sekä liikemiehenä. Puolustusministeriön palvelukseen hän siirtyi 1. marraskuuta 1938 ja hänet sijoitettiin ylimääräiseksi piirtäjäksi topograafikuntaan, missä hän toimi myöhemmin toimistoupseerina vuoteen 1945 saakka, jolloin erosi vakinaisesta palveluksesta.


title: Johan Wikström

text: Wikström osallistui talvi- ja jatkosotaan toimistoupseerina Puolustusministerön Topografiostolla. Hänet haudattiin Helsinkiin.


title: Into (tuotemerkki)

text: INTO on Arlan tuotemerkki, joka kertoo maitoperäisen tuotteen soveltuvuudesta laktoosi-intoleranssista kärsiville henkilöille. INTO-tuotteiden laktoosipitoisuus on alle 1g/100g . Yhtiöllä on käytössään myös täydestä laktoosittomuudesta kertova laktoositon-tunnus.


title: Into (tuotemerkki)

text: On huomionarvoista, että HYLA-termi, jolla usein arkisessa kielenkäytössä tarkoitetaan virheellisesti kaikkia vähälaktoosisia tuotteita , on itse asiassa Valio Oy:n rekisteröimä tuotemerkki. Näin ollen muut toimijat eivät voi käyttää HYLA-tuotemerkkiä omissa tuotteissaan.


title: Eta2 Hydri

text: Eta Hydri (η2 Hydri) on Etelän vesikäärmeen tähdistössä 216 valovuoden päässä Maasta sijaitseva keltainen jättiläistähti, jolta löydettiin eksoplaneetta vuonna 2005.


title: Ossian Wikström

text: Ossian Rurik Wikström (19. toukokuuta 1888 Jyväskylä – 4. elokuuta 1975) oli suomalainen jääkärimajuri. Hän sai sotilaskoulutuksensa ensimmäisen maailmansodan aikana Saksassa. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianpäällikkönä Valkoisen Armeijan riveissä.


title: Ossian Wikström

text: Wikströmin vanhemmat olivat kauppias Karl Vilhelm Viktor Wikström ja Eugenia Hjelmina Sofia Koskelin. Hänet vihittiin avioliittoon vuonna 1924 Lisbet Birgit Hjeltin kanssa, josta hän erosi vuonna 1932 ja avioitui uudelleen vuonna 1945 senaattori Kyösti Auerin tyttären lääketieteen lisensiaatti Irja Mailis Auerin (s. 1902) kanssa.


title: Ossian Wikström

text: Wikström kävi kuusi luokkaa Porvoon suomalaista yhteiskoulua ja suoritti insinöörintutkinnon Saksassa Mittweidan teknillisessä opistossa vuonna 1914.


title: Ossian Wikström

text: Wikström työskenteli AEG:n (Allgemeine Elektrizitäts-Gesellschaft) palveluksessa Helsingissä vuosina 1918 - 1909 ja Berlinissä vuosina 1909 – 1911 sekä Chemnitzissä vuosina 1914 – 1915, kunnes hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 24. huhtikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti pataljoonan rintamalta paluun jälkeen Libaussa vuonna 1917 järjestetyn sotakoulun A-kurssin.


title: Ossian Wikström

text: Hän saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Jääkärirykmentin 12. jääkäripataljoonan 1. komppaniaan. Hän otti osaa sisällissodan taisteluihin Kalevankankaalla, missä hän haavoittui 28. maaliskuuta 1918.


title: Ossian Wikström

text: Wikström palveli sisällissodan jälkeen I pataljoonan komentajana 2. Jääkärirykmentissä, josta muodostettiin ensin Porin jalkaväkirykmentti 2 ja myöhemmin Savon jääkärirykmentti. Armeijasta hän erosi 22. lokakuuta 1919 ja työskenteli sen jälkeen 1. joulukuuta 1920 alkaen Oy Finlayson-Forssa ab:n palveluksessa käyttöinsinöörinä ja toimi samalla vuosina 1921 - 1931 Forssan suojeluskunnan paikallispäällikkönä.


title: Ossian Wikström

text: Wikström osallistui talvisotaan erikoistehtävissä Turun teollisuuspiirissä ja jatkosodan puhjettua hänet komennettiin Jalkaväenkoulutuskeskus 4:n komendantiksi. Vuonna 1942 hänet siirrettiin Lounais-Hämeen suojeluskuntapiirin esikuntaan, mistä hänet kotiutettiin vielä samana vuonna.


title: Isonokkakipuajat

text: Isonokkakipuajat ("Xiphocolaptes") on kipuajien heimoon kuuluva lintusuku.


title: Franco Di Santo

text: Franco Di Santo (s. 7. huhtikuuta 1989 Mendoza) on argentiinalainen jalkapalloilija, joka pelaa Valioliigassa Wigan Athletic FC:ssä. Hänet ostettiin Chelseasta elokuussa 2010. Hänellä on myös Italian kansalaisuus.


title: Franco Di Santo

text: Di Santo aloitti uransa Mendozan paikallisseuran Godoy Cruzin nuorisojoukkueessa. Sieltä hän siirtyi chileläiseen Audax Italianoon kesällä 2006. Audaxissa Di Santo pelasi vajaat kaksi kautta kunnes tammikuussa 2008 Chelsea osti hänet 3,4 miljoonalla punnalla.


title: Suomukipuajat

text: Suomukipuajat ("Dendrocolaptes") on kipuajien heimoon kuuluva lintusuku.


title: Kommunistilait

text:
Kommunistilait olivat Suomessa vuonna 1930 Lapuan liikkeen vaatimuksesta säädettyjä lakeja, joilla pyrittiin estämään kommunistien toiminta Suomessa. Niillä rajoitettiin kansalaisten paino-, yhdistymis- ja kokoontumisvapautta.
Niiden perusteella estettiin kiellettyihin järjestöihin aiemmin kuuluneiden asettuminen ehdokkaaksi valtiollisissa ja kunnallisvaaleissa, sillä niiden nojalla voitiin evätä vaalikelpoisuus sellaisilta henkilöiltä, jotka edeltävien kolmen vuoden aikana olivat kuuluneet valtiopetoksellisina pidettyihin järjestöihin tai muutoin suosineet kyseistä toimintaa.


title: Kommunistilait

text: Hallitus antoi 30. kesäkuuta 1930 eduskunnalle ehdotukset seuraaviksi laeiksi:Tasavallan suojelulain mukaan presidentillä oli tietyissä tilanteissa valta asetuksella rajoittaa eräitä kansalaisten perusoikeuksia. Valtiopäiväjärjestyksen muutoksella aiottiin säätää, että kansanedustajaksi ei voitu valita "sellaisen yhdistyksen, järjestön tai muun yhteenliittymän jäsentä, jonka tarkoituksiin sisältyy Suomen valtio- ja yhteiskuntajärjestyksen väkivaltainen tai muutoin lainvastainen kumoaminen". Kunnallislakien muutoksilla aiottiin säätää, että tällaisten järjestöjen jäsentä ei voitu valita myöskään kunnallisvaltuuston jäseneksi. Vaalilain muutettavien säännösten mukaan vaalilautakuntien oli tarkastettava ehdokkaiksi asetettavista henkilöistä, ettei heillä ollut tällaista taustaa. Painovapauslain muutoksella pidennettiin aikakautisen painokirjoituksen pisin mahdollinen lakkautusaika kolmesta kuukaudesta vuoteen. Painotuote säädettiin rangaistavaksi muun muassa, jos siinä halvennettiin maan hallitusta, eduskuntaa tai laillista yhteiskuntajärjestystä tai jos se oli vaarana yleiselle järjestykselle.


title: Kommunistilait

text: Kommunistilakien käsittelyä varten eduskunta kutsuttiin koolle heinäkuun alussa, mikä on Suomessa ollut täysin poikkeuksellista. Lakiesitykset antanut Kallion III hallitus oli jo sitä ennen lakkauttanut eräitä kommunistisia lehtiä. Tässä asiassa sai eduskunnalta luottamuslauseen, mutta päätti kuitenkin erota, ja jo 4. heinäkuuta 1930 sen tilalle nimitettiin Svinhufvudin II hallitus. Muutamaa päivää myöhemmin Lapuanliike järjesti talonpoikaismarssin.


title: Kommunistilait

text: Sosialidemokraatit vastustivat lakeja, koska oli epäilyksiä, että niillä pyrittäisiin rajoittamaan kaikkea vasemmistolaista toimintaa. Alkuperäisten kommunistilakien ohella seuraavina vuosina säädettiinkin koko joukko lakeja, jolla pyrittiin estämään vasemmiston vaalimenestystä ja julkista esiintymistä.


title: Kommunistilait

text: Koska valtiopäiväjärjestys oli perustuslaki, sen muutos oli säädettävä perustuslain säätämisjärjestyksessä. Täten se oli joko hyväksyttävä jätettäväksi lepäämään seuraavien vaalien jälkeisiin ensimmäisiin valtiopäiviin saakka tai julistettava kiireelliseksi päätöksellä, jota kannatti vähintään viisi kuudesosaa annetuista äänistä. Samoin oli laita tasavallan suojelulain, koska se sisälsi selvästi poikkeuksia hallitusmuodon säännöksistä. Muut esitetyt lait sen sijaan katsottiin voitavan säätää tavallisessa lainsäätämisjärjestyksessä. Silloisen valtiopäiväjärjestyksen mukaan kuitenkin tavallisetkin lait voitiin jättää lepäämään, mikäli eduskunta hyväksyttyään lain päätti niin päätöksellä, jota kannatti vähintään kolmasosa annetuista äänistä.


title: Kommunistilait

text: Eduskunnassa sekä tasavallan suojelulakia että valtiopäiväjärjestyksen muutosta ehdotettiin julistettaviksi kiireellisiksi, mutta kummankaan osalta kiireelliseksi julistaminen ei saanut vaadittua määräenemmistöä. Eduskunta kuitenkin hyväksyi molemmat lait jätettäviksi lepäämään seuraavien vaalien yli, tasavallan suojelulain äänin 108–53 ja valtiopäiväjärjestyksen muutoksen äänin 105–66. Ehdotettuun valtiopäiväjärjestyksen muutokseen eduskunta oli vielä lisännyt säännöksen, että vaalikelpoisuutta vailla eivät olleet vain siinä tarkoitettujen yhteenliittymien jäsenet vaan myös henkilö, jotka muulla tavoin oli vaaleja edeltäneiden kolmen vuoden aikana toiminut sellaisen yhteenliittymän hyväksi tai muutoin edistänyt niiden tarkoituksiin tähtäävää toimintaa.


title: Kommunistilait

text: Eduskunta hyväksyi muutkin hallituksen esittämät lait. Vaalilain muutoksen se kuitenkin päätti jättää lepäämään. Eduskunnassa ehdotettiin muitakin lakeja jätettäviksi lepäämään, mutta äänestyksissä nämä ehdotukset eivät saaneet riittävästi kannatusta, jotta niin olisi tapahtunut. Näin ollen tasavallan presidentti Relander vahvistikin 31. heinäkuuta 1930 kunnallislakien, kunnallisen vaalilain, painovapauslain ja rikoslain muutokset.


title: Kommunistilait

text: Kun eduskunta oli jättänyt osan hallituksen esittämistä laeista lepäämään, presidentti määräsi 15. heinäkuuta 1930 eduskunnan hajotettavaksi ja uudet vaalit pidettäviksi lokakuun alussa. Uudessa eduskunnassa porvarilliset puolueet saivat entistä suuremman enemmistön, 134–66, ja eduskunta hyväksyi lepäämässä olleet lait. Tasavallan presidentti vahvisti ne 18. marraskuuta 1930.


title: Kommunistilait

text: Lakien seurauksena kiellettiin kommunistiset sanomalehdet ja lakkautettiin muun muassa helsinkiläinen "Suomen Työmies", oululainen "Pohjan Voima" ja vaasalainen "Nya Folkbladet". Kirjapainoja takavarikoitiin useissa kaupungeissa ja kommunisteiksi epäiltyjä pidätettiin. Joukossa oli muun muassa 329 toimittajaa ja kirjaltajaa, jotka tuomittiin kuritushuone- ja vankeusrangaistuksiin. Kommunistilaeilla oli suuri vaikutus myös urheiluelämään, kun niiden nojalla lakkautettiin 157 Työväen Urheiluliitton jäsenseuraa. Lakkautettujen joukossa oli muun muassa maan suurimpiin urheiluseuroihin lukeutunut Helsingin Jyry.


title: Kommunistilait

text: Tasavallan suojelulaki säädettiin määräajaksi, joka päättyi vuoden 1935 lopussa. Samalla lakkasivat kaikki sen nojalla säädetyt asetuksetkin olemasta voimassa.